title: 2010/763/UE: Deċiżjoni tal-Kunsill tas- 6 ta’ Diċembru 2010 dwar il-konklużjoni ta’ Ftehim ta’ Sħubija dwar is-Sajd bejn l-Unjoni Ewropea u l-Gżejjer Solomon

text:
               9.12.2010

               MT

               Il-Ġurnal Uffiċjali tal-Unjoni Ewropea

               L 324/48

         DEĊIŻJONI TAL-KUNSILL
   tas-6 ta’ Diċembru 2010
   dwar il-konklużjoni ta’ Ftehim ta’ Sħubija dwar is-Sajd bejn l-Unjoni Ewropea u l-Gżejjer Solomon
   (2010/763/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(2), flimkien mal-Artikolu 218(6)(a) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Fuq il-bażi tad-Deċiżjoni tal-Kunsill tat-22 ta’ Settembru 2009 li tawtorizza lill-Kummissjoni biex tiftaħ in-negozjati f’isem il-Komunità bil-għan li tikkonkludi Ftehim ta’ Sħubija dwar is-Sajd mal-Gżejjer Solomon, il-Komunità nnegozjat mal-Gżejjer Solomon Ftehim ta’ Sħubija dwar is-Sajd li jipprovdi opportunitajiet ta’ sajd lill-bastimenti tal-UE fl-ilmijiet taħt is-sovranità jew il-ġurisdizzjoni tal-Gżejjer Solomon fir-rigward tas-sajd.

               (2)

               B’riżultat ta’ dawk in-negozjati ġie inizjalat Ftehim ta’ Sħubija ġdid dwar is-Sajd fis-26 ta’ Settembru 2009.

               (3)

               Bidd-Deċiżjoni tal-Kunsill Nru 2010/397/UE (1), il-Ftehim ta’ Sħubija dwar is-Sajd bejn l-Unjoni Ewropea u l-Gżejjer Solomon ġie ffirmat u qed jiġi applikat proviżorjament mid-9 ta’ Ottubru 2009.

               (4)

               Il-Ftehim għandu jiġi konkluż,

         ADOTTA DIN ID-DEĊIŻJONI:
   Artikolu 1
   Il-Ftehim ta’ Sħubija dwar is-Sajd bejn l-Unjoni Ewropea u l-Gżejjer Solomon huwa b’dan approvat (2).
   Artikolu 2
   Il-President tal-Kunsill għandu jinnomina l-persuni mogħtija s-setgħa jipproċedu, f’isem l-Unjoni Ewropea, bin-notifika prevista fl-Artikolu 18 tal-Ftehim, sabiex jiġi espress il-kunsens tal-Unjoni biex tkun marbuta bil-Ftehim (3).
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-6 ta’ Diċembru 2010.

            Għall-Kunsill

            Il-President

         J. MILQUET

      (1)  ĠU L 190, 22.7.2010, p. 1.

      (2)  It-test tal-Ftehim ġie ppubblikat fil-ĠU L 190, 22.7.2010, p. 3 flimkien mad-Deċiżjoni dwar l-iffirmar.

      (3)  Id-data tad-dħul fis-seħħ tal-Ftehim għandha tiġi pubblikata f’Il-Ġurnal Uffiċjali tal-Unjoni Ewropea mis-Segretarjat tal-Kunsill.


title: Id-Deċiżjoni tal-Kummissjoni ta' 11 Settembru 2003 itemm il-proċeduri anti-dumping li jikkonċernaw importazzjonijiet ta' lajters tal-but li jintremew u ma jintmelewx li joriġinaw fir-Repubblika Popolari taċ-Ċina, Indonesja, Malasja u Vietnam u li jtemm ir-reviżjoni interim ta' taxxa anti-dumping' fuq importazzjonijiet ta' lajters taż-żnied tal-but li ma jintmelewx u tal-gass li joriġina fir-Repubblika Popolari taċ-Ċina jew kunsinjati mill jew joriġinaw fit-Tajwan u fuq importazzjonijiet ta' ċertu lajters taż-żnied li jintmelew li joriġinaw fir-Repubblika Popolari taċ-Ċina jew kunsinjati min jew joriġinaw fit-Tajwan

text:
Avviż Legali Importanti

|

32003D0645

Official Journal L 228 , 12/09/2003 P. 0035 - 0037

		Id-Deċiżjoni tal-Kummissjonita' 11 Settembru 2003itemm il-proċeduri "anti-dumping" li jikkonċernaw importazzjonijiet ta' lajters tal-but li jintremew u ma jintmelewx li joriġinaw fir-Repubblika Popolari taċ-Ċina, Indonesja, Malasja u Vietnam u li jtemm ir-reviżjoni interim ta' taxxa anti-dumping' fuq importazzjonijiet ta' lajters taż-żnied tal-but li ma jintmelewx u tal-gass li joriġina fir-Repubblika Popolari taċ-Ċina jew kunsinjati mill jew joriġinaw fit-Tajwan u fuq importazzjonijiet ta' ċertu lajters taż-żnied li jintmelew li joriġinaw fir-Repubblika Popolari taċ-Ċina jew kunsinjati min jew joriġinaw fit-Tajwan(2003/645/KE)IL-KUMMISSJONI TAL-KOMUNITAJIET EWROPEJWara li kkonsidrat it-Trattat li jistabbilixxi l-Komunitajiet Ewropej,Wara li kkonsidrat Regolamnet tal-Kummissjoni (KE) Nru 384/96 tat-22 ta' Diċembru 1995 dwar il-protezzjoni kontra importi li jifqgħu s-suq minn pajjiżi terzi li mhux Membri tal-Komunità Ewropea [1], kif l-aħħar emendat mir-Regolament (KE) Nru 1972/2002 [2], b'mod partikolari l-Artikolu 9 u l-Artikolu 11(3) tiegħu,Wara li kkonsultat il-Kumitat ta' Konsulenzabilli:A. PROĊEDURA(1) Fl-1991, il-Kunsill, bir-Regolament (KEE) NO 3433/91 [3], imponiet dmir "anti-dumping" definittiv fuq importazzjonijiet ta' lajters taż-żnied tal-but li ma jintmelewx li joriġinaw fi, inter alia, ir-Repubblika Popolari taċ-Ċina(2) Bir-Regolament (KE) No 192/1999 [4] il-Kunsill, wara investigazzjoni bi Ftehim ma l-Artikolu 13 tar-Regolament al-Kunsill (KE) No 384/96 (Regolament Bażiku), li jestendi il-miżuri "anti-dumping" ta' hawn fuq biex: (a) importazzjonijet ta' lajters taż-żnied tal-but li ma jintmelewx u li jaħdmu bil-gass kunsinjati min jew joriġinaw fit-Taiwan u (b) importazzjonijiet ta' ċertu lajters li jimtlew li joriġinaw fir-Repubblika Popolari taċ-Ċina jew kunsinjati minn jew joriġinaw fit-Tajwan(3) Fl-2001, ir-Regolament tal-Kunsill (KE) No 1824/2001 [5], impona taxxa definittiva fuq lajters tal-but tal-gass li ma jintmelewx li jaqgħu taħt il-kodiċi CN 96131000 (TARIC Kodiċi 96131000*19) li joriġinaw fir-Repubblika Popolari taċ-Ċina u li żamm id-dmirijiet anti-dumping' estiżi bir-Regolament (KE) No 192/1999 għall-importazzjonijiet ta' ċertu lajters tal-but taż-żnied li ma jintmelew li joriġinaw fir-Repubblika Popolari taċ-Ċina jew kunsinjatui min jew joriġinaw fit-Tajwan li jaqgħu taħt il-Kodiċi CN ex96132090 (TARIC Kodiċi 96132090*21 nu 96132090*29) u l-importazzjoni ta' lajters li ma jintmelewx kunsinjati mit-Tajwan li jaqgħu taħt il-Kodiċi CN 96131000 (TARIC Kodiċi 96131000*19) jew joriġinaw fit-Tajwan u jaqgħu taħt il-kodiċi CN 96131000 (Kodiċi TARIC 96131000*19). Dawn id-dażji kienu imposti wara reviżjoni ta' skadenza li tikkonċerna miżuri definittivi ta' anti-dumping' imposti bir-Regolament (KEE) No 3433/91 u estiż bir-Regolament (KE) No 192/1999, bi Ftehim ma l-Artikolu 11(2) tar-Regolament bażiku.(4) Fl-14 ta' Mejju 2002, il-Kummissjoni rċeviet lment li jikkonċerna l-allegata ħsara mid-"dumping" min importazzjonijiet ta lajters tal-but tal-gass li ma jintmelewx, kemm jekk żnied jew piezo, bi jew mingħajr valvola ta' refill li joriġinaw fir-Repubblika Popolari taċ-Ċina, Indonesja, Malasja u Vietnam (lajters li jintremew)(5) L-ilment kien magħmul mil-Federazzjoni Ewropea tal-Manifatturi tal-Lajters (FEML) li jaġixxu min-naħa tal-produtturi tal-Komunità li jirrapreżentaw 90 % tal-produzzjoni totali tal-Komunità ta' lajters li jintremew skond l-Artikoli 4(1) u 5(4) tar-Regolament bażiku(6) L-ilment li jkunu jinsabu fi prima facie xiehda ta' l-eżistenza ta' "dumping" u inġurja materjali li tirriżulta, li kienet ikkonsidrata suffiċjenti biex jiġġustifika l-inizjazzjoni ta' proċedura anti-dumping' bi Ftehim ma l-Artikolu 5 tar-Regolament bażiku(7) Fejn għandu x'jaqsam il-miżuri definittivi ta' "anti-dumping" kontra lajters taż-żnied li ma jintmelewx u ċertu lajters li jintmelew li joriġinaw fir-Repubblika Popolari taċ-Ċina jew kunsinjati min jew joriġinaw fit-Tajwan, il-Kummissjoni ikkonsidrat lin jekk ikun determinat li, fuq il-bażi tas-sejbiet ta' l-investigazzjoni inizjalata bi Ftehim ma l-Artikolu 5 tar-Regolament bażiku, miżuri għandhom ikunu imposti fuq lajters li jintmelew li joriġinaw fir-Repubblika Popolari taċ-Ċina, l-imposizzjoni kontinwa ta' miżuri imposti bir-Regolament (KE) No 1824/2001 m'għadhomx xierqa, ur-Regolament (KE) No 1824/2001 jkun emendat jew mħassar kif xieraq Tabilħaqq, jekk l-investigazzjoni tkun konkluża formalment, waħda mil-konsegwenzi tista tkun l-imposiżżjoni ta' miħuri fuq kull lajter tal-but tal-gass li ma jintmelewx, i.e li jintmelew jew li ma jintmelewx, piezo jew żnied li joriġinaw f'pajjiżi suġġetti għall-investigazzjoni preżenti. Min-naħa l-oħra, miżuri fuq lajters taż-żnied li jintmelew u ma jintmelewx li joriġinaw fir-Repubblika Popolari taċ-Ċina kienu diġa applikati, li setgħu waslu għall-kunflitt mal-miżuri l-ġodda Kunflitti bħal dawn setgħu kienu evitati bl-emendi u t-tħassir tal-miżuri eżistenti Għalhekk, kien ikkonsidrat li reviżjoni bi Ftehim ma l-Artikolu 11(3) tar-Regolament bażiku (reviżjoni interim) għandha tkun miftuħa fejn jidħol ir-Regolament (KE) No 1824/2001 biex tippermetti kull emenda jew tħassir neċessarju fir-Repubblika Popolari taċ-Ċina, Indonesja, Malasja u Vietnam.(8) Bix-xieraq, il-kummissjoni, wara konsultazzjoni tal-Kumitat ta'Parir, b'notifika ppubblikata fil-Ġurnal Uffiċjali tal-Komunitajiet Ewropej [6], fl-istess ħin bdew proċedura "anti-dumping" li tikkonċerna importazzjonijiet fil-komunità ta' lajters tal-but tal-gass li ma jintmelewx li joriġinaw fir-Repubblika Popolari taċ-Ċina, Indonesja, Malasja u Vietnam u reviżjoni interim fejn jidħol ir-Regolament (KE) No 1824/2001. Wara konsiderazzjoni ta' hawn fuq, il-bidu ta' din ir-reviżjoni interim kienet interament ta' natura anċillari.(9) Il-kummissjoni avżat b'mod uffiċjali il-produtturi li jesportaw b'mod uffiċjali u l-importaturi li huma kkonċernati, ir-rappreżentanti tal-pajjiż li qed jesporta, ir-rappreżentanti ta' min juża u l-produtturi ta' l-iment fil-Komunità -Partijiet interessati kienu mogħtija l-opportunità li jiktbu il-viżjonijiet tagħhom u li jitolbu smigħ fil-limitu taż-żmien stabbilit fin-notifika ta' inizjazzjoni.B. IRTIRAR TA' L-ILMENT U TERMINAZZJONI TAL-PROĊEDURA(10) B'ittra ta' l-14 ta' Lulju 2003 tal-Kummissjoni, EFLM formalment irtiraw l-ilment.(11) Bi Ftehim ma l-Artikolu 9(1) tar-Regolament Bażiku, il-proċedura tista tkun terminata meta l-ilment jitneħħa, jekk terminazzjoni bħal din ma tkunx fl-interess tal-komunità.(12) Il-Kummissjoni ikkonsidrat li l-proċeduri preżenti għandhom ikunu terminati pereż li l-investigazzjoni ma ġabitx fid-dawl l-ebda konsiderazzjoni li turi li terminazzjoni bħal din ma tkunx fl-interess tal-Komunità Partijiet interessati kienu infurmati kif xieraq u ġew mogħtija l-opportunità biex jikkummentaw(13) Produttur li jesporta miċ-Ċina stqarr li l-Kummissjoni għandha tkompli l-investigazzjoni minkejja t-tneħħija ta' l-ilment u tippubblika is-sejbiet relevanti, b'mod partikolari fejn jidħol dumping' F'dan il-kuntest, il-produttur li jesporta ikkonċernat argumenta li kien ikollu interess fil-kontinwazzjoni ta' l-investigazzjoni għal-koperazzjoni fi proċeduri u l-isforzi biex juru l-assenza ta' "dumping" fejn jidħlu l-esportazzjonijiet tiegħu.(14) L-istess produttur ta' esportazzjoni kompla billi stqarr li għandu jkun evitat fil-futur li jinbdew proċeduri "anti-dumping". Allega li t-tneħħija ta' l-ilemnt juri li l-ilment li jagħti għall din l-investigazzjoni ma kellux bażi Għalhekk, dan il-produttur ta' esportazzjoni ikkonkluda li jekk jkun hemm sejba ta' nuqqas ta' dumping', dan għandu jkun ippublikat kif xieraw. Dan għandhu jwaqqaf lill-industrija tal-Komunità milli jagħmlu ilmenti ġodda fil-futur vihis would li ma jkunx tħalla the Komunità l-industrija to lodge a new l-ilment in the near future.(15) Dawn il-pretensjonijiet kienu irrifjutati Bi Ftehim ma l-Artikolu 5(1) tar-Regolament bażiku, investigazzjoni "anti-dumping" għandha tkun mibdija f'kull kaħ li l-Kummissjoni tkun irċeviet lment li tikkontjeni evidenza prima facie ta' l-eżistenza tadumping' li jagħmel il-ħsara Fil-każ preżenti, instab li l-ilement magħmul mill-industrija tal-Komunità kienet appoġġata bis-saħħa min-evidenza prima facie, konsegwentament il-bidu tal-proċeduri preżenti kienu Iġġustifikati totalment Bi Ftehim ma l-Artikolu 9(1) tar-Regolament bażiku proċedura "anti-dumping" tista tkun mitmuma fil-każ jekk lment huwa irtirat sakemm dan it-tmiem ma jkunx fl-interess tal-Komunità Kif imsemmi hawn fuq f'recital madankollu, ma kien hemm l-ebda evidenza ta' informazzjoni li proċedura ta' terminazzjoni ma tkunx fl-interess tal-Komunità Meta eżeaminat l-interess tal-Komunità, u bi Ftehim ma l-Artikolu 21 tar-Regolament Bażiku, l-interessi tal-produtturi li jesportaw ma jistgħux jittieħdu f'konsiderazzjoni F'dan il-kuntest għandu jkun innotat li l-ebda kumment ma kien rċevut min partijiet msemmija fl-Artikolu 21 tar-Regolament bażiku, bħal dawk li jaw, importaturi jew konsumaturi li jindikaw li din it-terminazzjoni ma jkunx fl-interess tal-Komunità. Għalhekk, kien konkluż li ma kien hemm l-ebda raġuni biex titkompla l-investigazzjoni, u kif xieraq, il-proċeduri għandhom jiġu terminati mingħajr determinazzjoni formali li jikkonċernaq l-eżistenza jew assenza ta' dumping' jew inġurja jew l-ebda aspett ieħor ta' l-investigazzjoni.(16) L-istess produttur ta' esportazzjoni stqarr li l-miżuri "anti-dumping" definittivi kontra lajters taż-żnied li ma jintmelewx li joriġinaw fir-Repubblika Popolari taċ-Ċina jew kunsinjati min jew joriġinaw fit-Tajwan għandu jkun imħassar fil-każ tat-terminazzjoni tal-proċeduri F'dan il-kuntest, il-produttur li jesporta kkonċernat argumenta li l-investigazzjoni kurrentu tkopri l-istess prodott u li għalhekk il-kontinwazzjoni tal-miżuri definittivi ta' lajters taż-żnied li ma jintmelewx u ċertu lajters li jintmelew li joriġina fir-Repubblika Popolari taċ-Ċina jew kunsinjat min jew joriġina fit-Tajwan għandu jkun fil-ftuħ ta' l-Artikolu 1(4) u 9(5) tar-Regolament bażiku.(17) Għandu jkun notifikat li ma waslu għall-ebda konklużjoni formali ta l-ebda mill-aspetti investigati matul il-proċedimenti kurrenti, li jinkludi l-investigazzjoni fuq prodotti taħt konsiderazzjoni u prodotti bħal dawn. L-evidenza għandu jkun sottomess fl-ilment li jwassal għall-inizjazzjoni tal-proċedimenti preżenti, li jinkludi l-informazzjoni li tikkonċerna l-prodott taħt konsiderazzjoni u l-istes prodott kien evidenza prima facie, li kien kunsidrat soddisfaċenti għall-istadju iniżjali, imma ma jistax ipatti għall, jew jipprevedi, l-ebda determinazzjoni finali.(18) Iktar min hekk, kif imsemmi hawn fuq fir-recitals 7 u 8, ir-reviżjoni interim kienet biss anċillari għall-investigazzjoni mibdija skond l-Artikolu 5 tar-Regolament bażiku u għandhu jagħti spazju għal emendi jew twaqqif ta' dazju "anti-dumping" fuq importazzjonijiet ta' lajters taż-żnied li ma jintmelewx u ċertu lajters lin jintmelew li joriġinaw fir-Repubblika Popolari taċ-Ċina jew kunsinjati mill jew oriġinaw fit-Tajwan, jekk xieraq, fuq bażi tas-sejbiet ta' l-investigazzjoni li bdiet skond l-Artikolu 5 tar-Regolament bażiku. Kif imsemmi hawn fuq f'recitals 15 u 17, l-investigazzjoni kurrenti ma tagħat l-ebda konkluzjonijiet formali li jiġġustifikaw l-emendi jew waqfien tar-Regolament (KE) No 1824/2001 fejn instab li importazzjonijiet mormija ta' lajters taż-żnied mir-Repubblika Popolari taċ-Ċina ikkawzat inġurja lill-industrija tal-Komunità. Bi Ftehim ma l-Artikolu 9(4) tar-Regolament bażiku, dazju "anti-dumping" għandha tkun imposta meta jkun finalment stabbilit li hemm "dumping" u inġurja ikkawzata minnha, u li l-interessi tal-Komunità jsejħu intervent Bi Ftehim ma l-Artikolu 11(3) tar-Regolament bażiku, miżuri definittivi "anti-dumping" jistgħu biss ikunu emendati jew mħassra fejn ċirkustanzi fejn jidħlu "dumping" u inġurja inbidlu b'mod sinnifikanti, li ma setgħax jiġI ikkonfermat fil-proċeduri preżenti. Konsegwentament, ir-reviżjoni interim għandha tkun terminata mingħajr emendi jew tħassir ta' miżuri eżistenti fuq lajters taż-żnied li ma jintmelewx u ċertu lajters li jintmelew li joriġinaw fir-Repubblika Popolari taċ-Ċina jew kunsinjati minn jew joriġinaw fit-Tajwan.(19) Mogħti ta' hawn fuq, il-kummissjoni tikkonkludi li l-proċeduri "anti-dumping" li jikkonċerna importazzjonijiet fil-Komunità ta' lajters li jintremew li joriġinaw fir-Repubblika Popolari taċ-Ċina, Indonesja, Malasja u Vietnam għandha tkun terminata mingħajr l-imposiżżjoni ta' miżuri "anti-dumping".(20) Ir-reviżjoni interim għandha tkun terminata mingħajr emendi jew tħassir ta' miżuri eżistenti fuq importazzjonijiet ta' lajters taż-żnied li ma jintmelewx u ċertu lajters li jintmelew li joriġinaw fir-Repubblika Popolari taċ-Ċina jew kunsinjati minn jew joriġinaw fit-Tajwan mogħtija n-natura anċillari deskritti fir-recitals 7 u 8 ta' l-investigazzjoni li bdiet skond l-Artikolu 5 tar-Regolament bażiku,IDDEĊIEDA DAN LI ĠEJ:Waħdu Artikolu1. Il-proċeduri "anti-dumping" mibdija skond l-Artikolu 5 tar-Regolament tal-Kunsill (KE) No 384/96 li jikkonċerna importazzjonijiet ta' lajters tal-gass li jintremew li joriġinaw fir-Repubblika Popolari taċ-Ċina, Indonesja, Malasja u Vietnam huwa hawnhekk terminat.2. Ir-reviżjoni interim fuq dazju "anti-dumping" fuq importazzjoni ta' lajters tal-but li ma jintmelewx u mimlijin gass li joriġinaw fir-Repubblika Popolari taċ-Ċina jew kunsinjati from jew joriġinaw fit-Tajwan jew fuq importazzjoni ta' ċertu lajters taż-żnied li jintmelew li joriġinaw fir-Repubblika Popolari taċ-Ċina jew kunsinjat min jew joriġinaw fit-Tajwan mibdijin skond l-Artikolu 11(3) tar-Regolament tal-Kunsill (KE) No 384/96 huwa hawhhekk terminat mingħajr emendi fid-dazju fis-seħħ3. Id-dmirijiet definittivi ta' "anti-dumping" imposti bir-regolament (KE) No 1824/2001 jibqgħu fis-seħħ.Magħmul fi Brussela, 11 Settembru 2003.Ghall-KummissjoniPascal LamyMembru tal-Kummissjoni[1] ĠU L 56, 06.03.96, p. 1.[2] ĠU L 305, 07.11.02, p. 1.[3] ĠU L 326, 28.11.91, p. 1.[4] ĠU L 22, 29.01.99, p. 1.[5] ĠU L 248, 18.09.01, p. 1.[6] ĠU C 153, 27.06.02, p. 3.--------------------------------------------------


title: 2009/943/KE: Deċiżjoni tal-Kunsill tat- 30 ta’ Novembru 2009 li temenda d-Deċiżjoni 2006/326/KE biex tipprevedi proċedura għall-implimentazzjoni tal-Artikolu 5(2) tal-Ftehim bejn il-Komunità Ewropea u r-Renju tad-Danimarka dwar is-servizz ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali

text:
               16.12.2009

               MT

               Il-Ġurnal Uffiċjali tal-Unjoni Ewropea

               L 331/26

         DEĊIŻJONI TAL-KUNSILL
   tat-30 ta’ Novembru 2009
   li temenda d-Deċiżjoni 2006/326/KE biex tipprevedi proċedura għall-implimentazzjoni tal-Artikolu 5(2) tal-Ftehim bejn il-Komunità Ewropea u r-Renju tad-Danimarka dwar is-servizz ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali
   (2009/943/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 61(c) tiegħu, flimkien mal-ewwel sentenza tal-ewwel subparagrafu tal-Artikolu 300(2) u l-ewwel subparagrafu tal-Artikolu 300(3) tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               L-applikazzjoni tad-dispożizzjonijiet tar-Regolament (KE) Nru 1393/2007 tal-Parlament Ewropew u tal-Kunsill tat-13 ta’ Novembru 2007 dwar is-servizz fl-Istati Membri ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali (servizz ta’ dokumenti) u li jħassar ir-Regolament tal-Kunsill (KE) Nru 1348/2000 (2) ġiet estiża għad-Danimarka taħt l-Artikolu 3(2) tal-Ftehim bejn il-Komunità Ewropea u r-Renju tad-Danimarka dwar is-servizz ta’ dokumenti ġudizzjarji u extra-ġudizzjarji fi kwistjonijiet ċivili jew kummerċjali (3) (minn hawn ‘il quddiem “il-Ftehim”), konkluż bid-Deċiżjoni tal-Kunsill 2006/326/KE (4).

               (2)

               L-Artikolu 5(2) tal-Ftehim jipprovdi li d-Danimarka ma tidħol fl-ebda ftehim internazzjonali li jista’ jaffettwa jew ibiddel l-kamp ta’ applikazzjoni tar-Regolament (KE) Nru 1393/2007, sakemm dan ma jsirx bi ftehim mal-Komunità u jsiru l-arranġamenti adatti fir-rigward tar-relazzjoni bejn il-Ftehim u l-ftehim internazzjonali inkwistjoni.

               (3)

               La l-Ftehim u lanqas id-Deċiżjoni 2006/326/KE ma jistipulaw kif il-Komunità għandha tesprimi l-ftehim tagħha għall-konklużjoni mid-Danimarka, tal-ftehim internazzjonali inkwistjoni.

               (4)

               Għalhekk jeħtieġ li tiġi stabbilita proċedura għall-implimentazzjoni tal-Artikolu 5(2) tal-Ftehim. Tali proċedura għandha tiżgura li d-deċiżjonijiet li jesprimu l-ftehim tal-Komunità jkunu jistgħu jittieħdu malajr.

               (5)

               Meta tiġi infurmata mid-Danimarka dwar l-intenzjoni tagħha li tidħol fi ftehim internazzjonali, il-Kummissjoni għandha tivvaluta l-koerenza ta’ dak il-ftehim mar-Regolament (KE) Nru 1393/2007, inkluża l-leġislazzjoni Komunitarja li taffettwa dak ir-Regolament, u tistabbilixxi kwalunkwe arranġament li jista’ jkun meħtieġ. Peress li l-objettiv huwa li jkun hemm applikazzjoni uniformi tad-dispożizzjonijiet tar-Regolament (KE) Nru 1393/2007 fl-Istati Membri kollha u fid-Danimarka, il-Kummissjoni għandha tiżgura li d-Danimarka ma tidħolx fi ftehim internazzjonali speċifiku jekk dan jista’ jaffettwa l-kondizzjonijiet li bihom il-Komunità nnfisha taderixxi għall-ftehim inkwistjoni, jew, skont il-każ, tawtorizza lill-Istati Membri biex jaderixxu għalih fl-interess tal-Komunità. Jekk il-Komunità hija diġà parti għall-ftehim inkwistjoni jew jekk il-Komunità tkun awtorizzat lill-Istati Membri biex isiru parti għalih fl-interess tal-Komunità, il-Kummissjoni għandha tagħmel valutazzjoni ta’ natura aktar limitata bil-għan li jiġi vverfikat li d-Danimarka tipproponi li taderixxi għall-ftehim internazzjonali taħt l-istess kondizzjonijiet bħall-Komunità jew, skont il-każ, l-Istati Membri kif awtorizzati mill-Komunità.

               (6)

               Id-Deċiżjoni 2006/326/KE għandha tiġi emendata skont il-każ sabiex tipprevedi tali proċedura.

               (7)

               Skont l-Artikolu 3 tal-Protokoll dwar il-pożizzjoni tar-Renju Unit u l-Irlanda anness mat-Trattat dwar l-Unjoni Ewropea u għat-Trattat li jistabbilixxi l-Komunità Ewropea, ir-Renju Unit u l-Irlanda qed jieħdu sehem fl-adozzjoni u fl-applikazzjoni ta’ din id-Deċiżjoni.

               (8)

               Skont l-Artikoli 1 u 2 tal-Protokoll dwar il-pożizzjoni tad-Danimarka, anness mat-Trattat dwar tal-Unjoni Ewropea u għat-Trattat li jistabbilixxi l-Komunità Ewropea, id-Danimarka mhijiex tieħu sehem fl-adozzjoni ta’ din id-Deċiżjoni u mhijiex marbuta biha jew suġġetta għall-applikazzjoni tagħha,

         IDDEĊIEDA KIF ĠEJ:
   Artikolu Uniku
   Fid-Deċiżjoni Nru 2006/326/KE għandhom jiddaħħlu l-Artikoli li ġejjin:

      “Artikolu 1a
      1.   Għall-fini li jiġi applikat l-Artikolu 5(2) tal-Ftehim il-Kummissjoni għandha tevalwa, qabel ma tittieħed deċiżjoni li tesprimi l-ftehim tal-Komunità, jekk il-ftehim internazzjonali previst mid-Danimarka jirrendix il-Ftehim ineffettiv u ma jimminax il-funzjonament tajjeb tas-sistema stabbilita bir-regoli tiegħu.
      2.   Il-Kummissjoni għandha tiegħu deċiżjoni motivata fi żmien 90 jum minn meta tiġi infurmata mid-Danimarka bl-intenzjoni tad-Danimarka li tidħol fil-ftehim internazzjonali inkwistjoni.
      Jekk il-ftehim internazzjonali inkwistjoni jissodisfa l-kondizzjonijiet msemmija fil-paragrafu 1, id-deċiżjoni mill-Kummissjoni għandha tesprimi il-ftehim tal-Komunità fit-tifsira tal-Artikolu 5(2) tal-Ftehim.
      Artikolu 1b
      Il-Kummissoni għandha tinforma lill-Istati Membri dwar il-ftehimiet internazzjonali li d-Danimarka tkun ġiet awtorizzata li tikkonkludi skont l-Artikolu 1a.”

      Magħmul fi Brussell, it-30 ta’ Novembru 2009.

            Għall-Kunsill

            Il-President

         B. ASK

      (1)  Opinjoni tal-24 ta’ Novembru 2009 (għadha mhijiex pubblikata fil-Ġurnal Uffiċjali).

      (2)  ĠU L 324, 10.12.2007, p. 79.

      (3)  ĠU L 300, 17.11.2005, p. 55.

      (4)  ĠU L 120, 5.5.2006, p. 23.


title: 2007/857/KE: Deċiżjoni tal-Kunsill tat- 8 ta' Novembru 2007 li temenda l-Anness I għall-Att ta' l-Adeżjoni ta' l-2005

text:
               29.12.2007

               MT

               Il-Ġurnal Uffiċjali ta’ l-Unjoni Ewropea

               L 347/3

         DEĊIŻJONI TAL-KUNSILL
   tat-8 ta' Novembru 2007
   li temenda l-Anness I għall-Att ta' l-Adeżjoni ta' l-2005
   (2007/857/KE)
   IL-KUNSILL TA' L-UNJONI EWROPEA,
   Wara li kkunsidra l-Att ta' l-Adeżjoni ta' l-2005, u partikolarment l-Artikolu 3 (6),
   Wara li kkunsidra l-proposta mill-Kummissjoni,
   Billi:

               (1)

               L-Artikolu 3(3) ta' l-Att ta' l-Adeżjoni ta' l-2005 jistipula li r-Repubblika tal-Bulgarija u r-Rumanija jaderixxu għall-konvenzjonijiet u l-protokolli, li lista tagħhom tinsab fl-Anness I tiegħu.

               (2)

               L-Istati Membri ffirmaw, fl-14 ta' April 2005, Konvenzjoni dwar l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u ir-Repubblika tas-Slovakkja mal-Konvenzjoni tad-19 ta' Ġunju 1980 dwar il-liġi applikabbli għal obbligi kuntrattwali, miftuħa għall-firma f'Ruma fid-19 ta' Ġunju 1980, u ma' l-Ewwel u t-Tieni Protokoll dwar l-interpretazzjoni tagħha mill-Qorti tal-Ġustizzja tal-Komunitajiet Ewropej (1).

               (3)

               Jixraq li jkun hemm provvediment għall-adeżjoni tar-Repubblika tal-Bulgarija u tar-Rumanija mal-Konvenzjoni dwar il-liġi applikabbli għal obbligi kuntrattwali tad-19 ta' Ġunju 1980, u ma' l-Ewwel u t-Tieni Protokoll dwar l-interpretazzjoni tagħha mill-Qorti tal-Ġustizzja tal-Komunitajiet Ewropej, kif emendata bil-Konvenzjoni ta' l-14 ta' April 2005. Għal dan il-għan, dik il-Konvenzjoni għandha tiżdied ma' l-Anness I ta' l-Att ta' l-Adeżjoni ta' l-2005,

         IDDEĊIEDA KIF ĠEJ:
   Artikolu 1
   Fl-Anness I ta' l-Att ta' l-Adeżjoni ta' l-2005, għandu jiżdied l-inċiż li ġej fil-punt 1:

               “—

               Il-Konvenzjoni ta' l-14 ta' April 2005 dwar l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka għall-Konvenzjoni dwar il-liġi applikabbli għal obbligi kuntrattwali, miftuħa għall-firma f'Ruma fid-19 ta' Ġunju 1980, u għall-Ewwel u t-Tieni Protokoll dwar l-interpretazzjoni tagħha mill-Qorti tal-Ġustizzja tal-Komunitajiet Ewropej (ĠU C 169, 8.7.2005, p. 1).”

         Artikolu 2
   Din id-Deċiżjoni għandu jkollha effett mill-jum ta' wara l-pubblikazzjoni tagħha fil-Ġurnal Uffiċjali ta' l-Unjoni Ewropea.

      Magħmul fi Brussell, 8 ta' Diċembru 2007.

            Għall-Kunsill

            Il–President

         R. PEREIRA

      (1)  ĠU C 169, 8.7.2005, p. 1.


title: Deċiżjoni tal-Kunsill tal- 15 ta’ Lulju 2013 li tadotta l-pożizzjoni tal-Kunsill dwar l-abbozz ta' baġit emendatorju Nru 4 tal-Unjoni Ewropea għas-sena finanzjarja 2013

text:
               18.7.2013

               MT

               Il-Ġurnal Uffiċjali tal-Unjoni Ewropea

               C 204/13

         DEĊIŻJONI TAL-KUNSILL
   tal-15 ta’ Lulju 2013
   li tadotta l-pożizzjoni tal-Kunsill dwar l-abbozz ta' baġit emendatorju Nru 4 tal-Unjoni Ewropea għas-sena finanzjarja 2013
   2013/C 204/07
   IL-KUNSILL TAL-UNJONI EWROPEA,
   Wara li kkunsidra it-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
   Wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1) u b'mod partikolari l-Artikolu 41 tiegħu,
   Billi:

               —

               il-baġit tal-Unjoni għas-sena finanzjarja 2013 kien adottat definittivament fit-12 ta' Diċembru 2012 (2),

               —

               fid-29 ta' April 2013, il-Kummissjoni ppreżentat proposta li fiha l-abbozz ta' baġit emendatorju Nru 4 għall-baġit ġenerali għas-sena finanzjarja 2013,

         IDDEĊIEDA KIF ĠEJ:
   Artikolu Uniku
   Il-pożizzjoni tal-Kunsill dwar l-abbozz ta' baġit emendatorju Nru 4 tal-Unjoni Ewropea għas-sena finanzjarja 2013 ġiet adottata fil-15 ta' Lulju 2013.
   Jista' jinkiseb aċċess għat-test sħiħ għall-konsultazzjoni jew għat-tniżżil mill-website tal-Kunsill: http://www.consilium.europa.eu/

      Magħmul fi Brussell, il-15 ta’ Lulju 2013.

            Għall-Kunsill

            Il-President

         V. JUKNA

      (1)  ĠU L 298, 26.10.2012, p. 1.

      (2)  ĠU L 66, 8.3.2013, p. 1, b'Corrigendum fil-ĠU L 134, 18.5.2013, p. 21.


title: Deċiżjoni tal-Kunsill (PESK) 2015/2336 tal-14 ta' Diċembru 2015 li temenda d-Deċiżjoni 2010/279/PESK dwar il-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN)

text:
               15.12.2015

               MT

               Il-Ġurnal Uffiċjali tal-Unjoni Ewropea

               L 329/16

         DEĊIŻJONI TAL-KUNSILL (PESK) 2015/2336
   tal-14 ta' Diċembru 2015
   li temenda d-Deċiżjoni 2010/279/PESK dwar il-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 28, l-Artikolu 42(4) u l-Artikolu 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-18 ta' Mejju 2010, il-Kunsill adotta d-Deċiżjoni 2010/279/PESK (1) dwar il-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN).

               (2)

               Fis-17 ta' Diċembru 2014, il-Kunsill adotta d-Deċiżjoni 2014/922/PESK (2) li temenda u testendi d-Deċiżjoni 2010/279/PESK, b'mod partikolari billi testendi EUPOL AFGHANISTAN sal-31 ta' Diċembru 2016 u tipprovdi ammont ta' referenza għall-perijodu sal-31 ta' Diċembru 2015.

               (3)

               Id-Deċiżjoni 2010/279/PESK għandha tiġi emendata biex tipprovdi ammont ta' referenza finanzjarja għall-perijodu mill-1 ta' Jannar 2016 sal-31 ta' Diċembru 2016,

         ADOTTA DIN ID-DEĊIŻJONI:
   Artikolu 1
   Fl-Artikolu 13(1) tad-Deċiżjoni 2010/279/PESK, jiżdied is-subparagrafu li ġej:

      “L-ammont ta' referenza finanzjarja intiż biex ikopri n-nefqa relatata ma' EUPOL AFGHANISTAN għall-perijodu mill-1 ta' Jannar 2016 sal-31 ta' Diċembru 2016 għandu jkun ta' EUR 43 650 000.”

   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-14 ta' Diċembru 2015.

            Għall-Kunsill

            Il-President

         F. MOGHERINI

      (1)  Id-Deċiżjoni tal-Kunsill 2010/279/PESK tat-18 ta' Mejju 2010 dwar il-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN) (ĠU L 123, 19.5.2010, p. 4).

      (2)  Id-Deċiżjoni tal-Kunsill 2014/922/PESK tas-17 ta' Diċembru 2014 li temenda u testendi d-Deċiżjoni 2010/279/PESK dwar il-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN) (ĠU L 363, 18.12.2014, p. 152).


title: Deċiżjoni tal-Kunsill (UE) 2015/178 tas- 27 ta' Jannar 2015 dwar il-pożizzjoni li għandha tittieħed f'isem l-Unjoni Ewropea fis-Sottokumitat Sanitarju u Fitosanitarju, is-Sottokumitat Doganali u s-Sottokumitat dwar l-Indikazzjonijiet Ġeografiċi stabbiliti permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra, fir-rigward tal-adozzjoni tad-deċiżjonijiet tas-Sottokumitat Sanitarju u Fitosanitarju, is-Sottokumitat Doganali u s-Sottokumitat dwar l-Indikazzjonijiet Ġeografiċi rigward ir-Regoli ta' Proċedura tagħhom

text:
               6.2.2015

               MT

               Il-Ġurnal Uffiċjali tal-Unjoni Ewropea

               L 30/20

         DEĊIŻJONI TAL-KUNSILL (UE) 2015/178
   tas-27 ta' Jannar 2015
   dwar il-pożizzjoni li għandha tittieħed f'isem l-Unjoni Ewropea fis-Sottokumitat Sanitarju u Fitosanitarju, is-Sottokumitat Doganali u s-Sottokumitat dwar l-Indikazzjonijiet Ġeografiċi stabbiliti permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra, fir-rigward tal-adozzjoni tad-deċiżjonijiet tas-Sottokumitat Sanitarju u Fitosanitarju, is-Sottokumitat Doganali u s-Sottokumitat dwar l-Indikazzjonijiet Ġeografiċi rigward ir-Regoli ta' Proċedura tagħhom
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel paragrafu tal-Artikolu 207(4) flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               L-Artikolu 464 tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra (1), (“il-Ftehim”) jipprevedi l-applikazzjoni provviżorja ta' parti mill-Ftehim.

               (2)

               L-Artikolu 3 tad-Deċiżjoni tal-Kunsill 2014/492/UE (2) jispeċifika liema partijiet tal-Ftehim għandhom jiġu applikati b'mod provviżorju, inklużi d-dispożizzjonijiet dwar l-istabbiliment u l-funzjonament tas-Sottokumitat Sanitarju u Fitosanitarju (“is-Sottokumitat SPS”), is-Sottokumitat Doganali, u s-Sottokumitat dwar l-Indikazzjonijiet Ġeografiċi (“is-Sottokumitat IĠ”).

               (3)

               Skont l-Artikolu 191(5) tal-Ftehim, is-Sottokumitat SPS għandu jadotta r-regoli ta' proċedura tiegħu stess fl-ewwel laqgħa tiegħu.

               (4)

               Skont l-Artikolu 200(3)(e) tal-Ftehim, is-Sottokumitat Doganali għandu jadotta r-regoli ta' proċedura tiegħu stess.

               (5)

               Skont l-Artikolu 306(3) tal-Ftehim,is-Sottokumitat IĠ għandu jiddetermina r-regoli ta' proċedura tiegħu stess.

               (6)

               Huwa għalhekk xieraq li tiġi determinata l-pożizzjoni tal-Unjoni fir-rigward tar-regoli ta' proċedura li għandhom jiġu adottati minn dawk is-sottokumitati,

         ADOTTA DIN ID-DEĊIŻJONI:
   Artikolu 1
   1.   Il-pożizzjoni li għandha tittieħed f'isem l-Unjoni fis-Sottokumitat Sanitarju u Fitosanitarju stabbilit permezz tal-Artikolu 191 tal-Ftehim fir-rigward tal-adozzjoni tar-Regoli ta' Proċedura tas-Sottokumitat SPS għandha tkun ibbażata fuq l-abbozz tad-Deċiżjoni ta' dak is-sottokumitat mehmuż ma' din id-Deċiżjoni.
   2.   Korrezzjonijiet tekniċi minuri għall-abbozz tad-Deċiżjoni jistgħu jiġu maqbula mir-rappreżentanti tal-Unjoni fis-Sottokumitat SPS mingħajr deċiżjoni ulterjuri tal-Kunsill.
   Artikolu 2
   1.   Il-pożizzjoni li għandha tittieħed f'isem l-Unjoni fis-Sottokumitat SPS stabbilit permezz tal-Artikolu 200 tal-Ftehim fir-rigward tal-adozzjoni tar-Regoli ta' Proċedura tas-Sottokumitat SPS għandha tkun ibbażata fuq l-abbozz tad-Deċiżjoni ta' dak is-sottokumitat mehmuż ma' din id-Deċiżjoni.
   2.   Korrezzjonijiet tekniċi minuri fl-abbozz tad-Deċiżjoni jistgħu jiġu maqbula mir-rappreżentanti tal-Unjoni fis-Sottokumitat Doganali mingħajr deċiżjoni ulterjuri tal-Kunsill.
   Artikolu 3
   1.   Il-pożizzjoni li għandha tittieħed f'isem l-Unjoni fis-Sottokumitat dwar l-Indikazzjonijiet Ġeografiċi stabbilit permezz tal-Artikolu 306 tal-Ftehim fir-rigward tal-adozzjoni tar-Regoli ta' Proċedura tas-Sottokumitat IĠ għandha tkun ibbażata fuq l-abbozz tad-Deċiżjoni ta' dak is-sottokumitat mehmuż ma' din id-Deċiżjoni.
   2.   Korrezzjonijiet tekniċi minuri fl-abbozz tad-Deċiżjoni jistgħu jiġu maqbula mir-rappreżentanti tal-Unjoni fis-Sottokumitat IĠ mingħajr deċiżjoni ulterjuri tal-Kunsill.
   Artikolu 4
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fi Brussell, is-27 ta' Jannar 2015.

            Għall-Kunsill

            Il-President

         J. REIRS

      (1)  ĠU L 260, 30.8.2014, p. 4.

      (2)  Id-Deċiżjoni tal-Kunsill 2014/492/UE tas-16 ta' Ġunju 2014 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra (ĠU L 260, 30.8.2014, p. 1).

      ABBOZZ
      DEĊIŻJONI Nru 1/2015 TAS-SOTTOKUMITAT SANITARJU U FITOSANITARJU TAL-UE U R-REPUBBLIKA TAL-MOLDOVA
      ta' … 2015
      li tadotta r-Regoli ta' Proċedura tiegħu
      IS-SOTTOKUMITAT SANITARJU U FITOSANITARJU TAL-UE U R-REPUBBLIKA TAL-MOLDOVA,
      Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra (1), (“il-Ftehim”), u b'mod partikolari l-Artikolu 191 tiegħu,
      Billi:

                  (1)

                  Skont l-Artikolu 464 tal-Ftehim, partijiet tal-Ftehim ġew applikati provviżorjament mill-1 ta' Settembru 2014.

                  (2)

                  Skont l-Artikolu 191(2) tal-Ftehim, is-Sottokumitat Sanitarju u Fitosanitarju (“is-Sottokumitat SPS”) għandu jikkunsidra kull kwistjoni li għandha x'taqsam mal-implimentazzjoni tal-Kapitolu 4 (Miżuri Sanitarji u Fitosanitarji) tat-Titolu V (Kummerċ u Kwistjonijiet relatati mal-Kummerċ) ta' dan il-Ftehim.

                  (3)

                  Skont l-Artikolu 191(5) tal-Ftehim, is-Sottokumitat SPS għandu jadotta r-regoli ta' proċedura tiegħu stess,

            ADOTTA DIN ID-DEĊIŻJONI:
      Artikolu 1
      Ir-Regoli ta' Proċedura tas-Sottokumitat SPS, kif stabbiliti fl-Anness, huma b'dan adottati.
      Artikolu 2
      Din id-Deċiżjoni tidħol fis-seħħ fid-data tal-adozzjoni tagħha.

         Magħmul fi …, ….

               Għas-Sottokumitat SPS

               Il-President

         (1)  ĠU L 260, 30.8.2014, p. 4.

         ANNESS

            Regoli ta' Proċedura tas-Sottokumitat Sanitarju u Fitosanitarju bejn l-UE u r-Repubblika tal-Moldova

         Artikolu 1
         Dispożizzjonijiet Ġenerali
         1.   Is-Sottokumitat Sanitarju u Fitosanitarju (“is-Sottokumitat SPS”), stabbilit skont l-Artikolu 191(1) tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra (“il-Ftehim”) għandu jassisti l-Kumitat ta' Assoċjazzjoni fil-konfigurazzjoni tal-Kummerċ, kif stabbilit fl-Artikolu 438(4) tal-Ftehim (“il-Kumitat ta' Assoċjazzjoni fil-konfigurazzjoni tal-Kummerċ”), fit-twettiq ta' dmirijietu.
         2.   Is-Sottokumitat SPS iwettaq il-funzjonijiet stabbiliti fl-Artikolu 191(2) tal-Ftehim fid-dawl tal-objettivi tal-Kapitolu 4 tat-Titolu V stabbilit fl-Artikolu 176 tal-Ftehim.
         3.   Is-Sottokumitat ikun kompost minn rappreżentanti tal-Kummissjoni Ewropea u tar-Repubblika tal-Moldova, responsabbli għal kwistjonijiet sanitarji u fitosanitarji.
         4.   Rappreżentant tal-Kummissjoni Ewropea jew tar-Repubblika tal-Moldova li jkun responsabbli għal kwistjonijiet sanitarji u fitosanitarji jaġixxi bħala President tas-Sottokumitat SPS skont l-Artikolu 2.
         5.   Il-Partijiet f'dawn ir-Regoli ta' Proċedura jiġu definiti kif previst fl-Artikolu 461 tal-Ftehim.
         Artikolu 2
         Presidenza
         Il-Partijiet jeżerċitaw il-presidenza tas-Sottokumitat SPS, fuq bażi ta' alternanza, għal perjodu ta' 12-il xahar. L-ewwel perjodu jibda fid-data tal-ewwel laqgħa tal-Kunsill ta' Assoċjazzjoni u jintemm fil-31 ta' Diċembru tal-istess sena.
         Artikolu 3
         Laqgħat
         1.   Ħlief fejn il-Partijiet jaqblu mod ieħor, is-Sottokumitat SPS jiltaqa' fi żmien tliet xhur wara d-dħul fis-seħħ ta' dan il-Ftehim, fuq it-talba ta' waħda mill-Partijiet wara dan, jew mill-inqas darba fis-sena.
         2.   Kull laqgħa tas-Sottokumitat SPS titlaqqa' mill-President tiegħu f'post u f'data li l-Partijiet jaqblu dwarhom. L-avviż li jsejjah il-laqgħa jinħareġ mis-Segretarjat tas-Sottokumitat SPS mhux aktar tard minn 28 jum kalendarju qabel il-bidu tal-laqgħa sakemm il-Partijiet ma jiftehmux mod ieħor.
         3.   Kull fejn possibbli, il-laqgħa regolari tas-Sottokumitat SPS tissejjaħ fi żmien xieraq qabel il-laqgħa regolari tal-Kumitat ta ' Assoċjazzjoni fil-konfigurazzjoni tal-Kummerċ.
         4.   Il-laqgħat tas-Sottokumitat SPS jistgħu jsiru permezz ta' kwalunkwe mezz teknoloġiku maqbul bħalma huma l-konferenzi bil-vidjo jew awdjo.
         5.   Is-Sottokumitat SPS jista' wkoll jindirizza kwalunkwe kwistjoni mingħajr ma jiltaqa', permezz ta' korrispondenza.
         Artikolu 4
         Delegazzjonijiet
         Qabel kull laqgħa, il-Partijiet jiġu infurmati, mis-Segretarjat tas-Sottokumitat SPS, bil-kompożizzjoni prevista tad-delegazzjoni ta' kull Parti li tkun ser tattendi l-laqgħa.
         Artikolu 5
         Segretarjat
         1.   Uffiċjal tal-Kummissjoni Ewropea u uffiċjal tar-Repubblika tal-Moldova jaġixxu b'mod konġunt bħala Segretarji tas-Sottokumitat SPS u jwettqu kompiti segretarjali b'mod konġunt, fi spirtu ta' fiduċja reċiproka u kooperazzjoni.
         2.   Is-Segretarjat tal-Kumitat ta' Assoċjazzjoni fil-konfigurazzjoni tal-Kummerċ ikun infurmat bi kwalunkwe deċiżjonijiet, opinjonijiet, rakkomandazzjonijiet, rapporti u azzjonijiet oħra maqbula tas-Sottokumitat SPS.
         Artikolu 6
         Korrispondenza
         1.   Korrispondenza indirizzata lis-Sottokumitat tintbagħat lis-Segretarju ta' waħda mill-Partijiet, li min-naħa tiegħu jgħarraf lis-Segretarju l-ieħor.
         2.   Is-Segretarjat tas-Sottokumitat SPS jiżgura li l-korrispondenza indirizzata lis-Sottokumitat SPS tingħata lill-President tas-Sottokumitat SPS u tiġi ċċirkolata, fejn xieraq, bħala dokumenti msemmija fl-Artikolu 7.
         3.   Korrispondenza mill-President tintbagħat lill-Partijiet mis-Segretarjat f'isem il-President. Din il-korrispondenza tiġi ċċirkolata, fejn xieraq, kif previst fl-Artikolu 7.
         Artikolu 7
         Dokumenti
         1.   Id-dokumenti jiġu ċċirkolati mis-Segretarji tas-Sottokumitat SPS.
         2.   Parti tittrażmetti d-dokumenti tagħha lis-Segretarju tagħha. Is-Segretarju jittrażmetti dawn id-dokumenti lis-Segretarju tal-Parti l-oħra.
         3.   Is-Segretarju tal-Unjoni jiċċirkola d-dokumenti lir-rappreżentanti rilevanti tal-Unjoni u sistematikament jikkopja lis-Segretarju tar-Repubblika tal-Moldova u lis-Segretarji tal-Kumitat ta' Assoċjazzjoni fil-konfigurazzjoni tal-Kummerċ f'din il-korrispondenza.
         4.   Is-Segretarju tar-Repubblika tal-Moldova jiċċirkola d-dokumenti lir-rappreżentanti rilevanti tar-Repubblika tal-Moldova u sistematikament jikkopja lis-Segretarju tal-Unjoni u lis-Segretarji tal-Kumitat ta' Assoċjazzjoni fil-konfigurazzjoni tal-Kummerċ f'din il-korrispondenza.
         5.   Is-Segretarji tas-Sottokumitat SPS iservu bħala punti ta' kuntatt għal skambji previsti fl-Artikolu 184 tal-Ftehim.
         Artikolu 8
         Kunfidenzjalità
         Sakemm ma jiġix deċiż mod ieħor mill-Partijiet, il-laqgħat tas-Sottokumitat SPS ma jkunux pubbliċi. Meta Parti tissottometti informazzjoni mmarkata bħala kunfidenzjali lis-Sottokumitat SPS, il-Parti l-oħra tittratta dik l-informazzjoni bħala tali.
         Artikolu 9
         Aġendi għal-laqgħat
         1.   Titfassal aġenda provviżorja għal kull laqgħa kif ukoll abbozz tal-konklużjonijiet operattivi kif previsti fl-Artikolu 10 hawn taħt mis-Segretarjat tas-Sottokumitat SPS abbażi tal-proposti li jsiru mill-Partijiet. L-aġenda provviżorja tinkludi punti li s-Segretarju jkun irċieva talba dwarhom mingħand Parti biex jiddaħħlu fl-aġenda, sostnuti minn dokumenti rilevanti, mhux aktar tard minn 21 jum kalendarju qabel id-data tal-laqgħa.
         2.   L-aġenda provviżorja, flimkien mad-dokumenti rilevanti, jiġu ċċirkolati kif previst fl-Artikolu 7 mhux aktar tard minn 15-il jum kalendarju qabel il-bidu tal-laqgħa.
         3.   L-aġenda tiġi adottata mis-Sottokumitat SPS fil-bidu ta' kull laqgħa. Kull punt minbarra dawk li jidhru fl-aġenda provviżorja jista' jitqiegħed fuq l-aġenda jekk il-Partijiet jaqblu li jsir hekk.
         4.   Il-President tas-Sottokumitat SPS jista', bil-qbil tal-Parti l-oħra, jistieden rappreżentanti ta' korpi oħra tal-Partijiet jew esperti indipendenti f'qasam fuq bażi ad hoc biex jattendu l-laqgħat tas-Sottokumitat SPS biex jipprovdu informazzjoni fuq suġġetti speċifiċi. Il-Partijiet jiżguraw li dawk l-osservaturi jew esperti jirrispettaw kull rekwiżit ta' kunfidenzjalità.
         5.   Il-President tas-Sottokumitat SPS jista'jqassar il-limiti ta' żmien speċifikati fil-paragrafi 1 u 2, b'konsultazzjoni mal-Partijiet, biex jittieħed kont ta' ċirkostanzi speċjali.
         Artikolu 10
         Minuti u konklużjonijiet operattivi
         1.   Jitħejja abbozz tal-minuti ta' kull laqgħa b'mod konġunt mis-Segretarji tas-Sottokumitat SPS.
         2.   Bħala regola ġenerali, il-minuti jindikaw fir-rigward ta' kull punt fuq l-aġenda:

                     (a)

                     lista tal-parteċipanti fil-laqgħa, lista tal-uffiċjali li jakkumpanjawhom u lista ta' osservaturi jew esperti li attendew l-laqgħa;

                     (b)

                     dokumentazzjoni ppreżentata lis-Sottokumitat SPS;

                     (c)

                     dikjarazzjonijiet li s-Sottokumitat SPS jkun talab li jiddaħħlu fil-minuti; u

                     (d)

                     konklużjonijiet operattivi tal-laqgħa, kif previst fil-paragrafu 4.

               3.   L-abbozz tal-minuti jiġi ppreżentat lis-Sottokumitat SPS għall-approvazzjoni. Dawn jiġu approvati fi żmien 28 jum kalendarju wara kull laqgħa tas-Sottokumitat SPS. Kopja tintbagħat lil kull wieħed mid-destinatarji msemmija fl-Artikolu 7.
         4.   Abbozz tal-konklużjonijiet operattivi ta ' kull laqgħa jitfassal mis-Segretarju tas-Sottokumitat SPS tal-Parti li jkollha l-presidenza tas-Sottokumitat SPS, u jiġi ċċirkolat lill-Partijiet flimkien mal-aġenda, mhux aktar tard minn 15-il jum kalendarju qabel il-bidu tal-laqgħa. Dak l-abbozz jiġi aġġornat matul il-laqgħa sabiex fi tmiem il-laqgħa, sakemm ma jkunx miftiehem mod ieħor mill-Partijiet, is-Sottokumitat SPS jadotta l-konklużjonijiet operazzjonali, li jirriflettu l-azzjonijiet ta' segwitu li l-partijiet ikunu qablu dwarhom. Ladarba jkunu miftiehma, il-konklużjonijiet operattivi jiġu mehmuża mal-minuti u l-implimentazzjoni tagħhom tiġi eżaminata matul laqgħa sussegwenti tas-Sottokumitat SPS. Għal dan il-għan is-Sottokumitat SPS jadotta mudell, li jippermetti li kull azzjoni tiġi traċċata skont skadenza speċifika.
         Artikolu 11
         Deċiżjonijiet u rakkomandazzjonijiet
         1.   Is-Sottokumitat SPS ikollu s-setgħa li jadotta deċiżjonijiet, opinjonijiet, rakkomandazzjonijiet, rapporti u azzjonijiet konġunti kif previst fl-Artikolu 191 tal-Ftehim. Dawk id-deċiżjonijiet, opinjonijiet, rakkomandazzjonijiet, rapporti u azzjonijiet konġunti jiġu adottati b'kunsens bejn il-Partijiet wara t-tlestija tal-proċeduri interni rispettivi għall-adozzjoni tagħhom. Id-deċiżjonijiet huma vinkolanti għall-Partijiet, li jieħdu l-miżuri xierqa biex jimplimentawhom.
         2.   Kull deċiżjoni, opinjoni, rakkomandazzjoni jew rapport jiġu ffirmati mill-President tas-Sottokumitat SPS u awtentikati mis-Segretarji tas-Sottokumitat SPS. Mingħajr preġudizzju għall-paragrafu 3, il-President jiffirma dawk id-dokumenti matul il-laqgħa li fiha tiġi adottata d-deċiżjoni jew rakkomandazzjoni rilevanti.
         3.   Is-Sottokumitat SPS jista' jieħu deċiżjonijiet, jagħmel rakkomandazzjonijiet u jadotta opinjonijiet jew rapporti bi proċedura bil-miktub, wara t-tlestija tal-proċeduri interni rispettivi għall-adozzjoni tagħhom, jekk il-Partijiet jaqblu li jsir hekk. Il-proċedura bil-miktub tikkonsisti minn skambju ta' noti bejn is-Segretarji, li jaġixxu bi qbil mal-Partijiet. Għal dak il-għan, it-test tal-proposta jiġi ċċirkolat skont l-Artikolu 7, b'limitu ta' żmien ta' mhux anqas minn 21 jum kalendarju li fih kull riżerva jew emenda għandha tiġi mgħarrfa. Il-President jista' jqassar dak il-limitu ta' żmien, b'konsultazzjoni mal-Partijiet, biex jittieħed kont ta' ċirkostanzi speċjali. Ladarba jkun hemm qbil dwar it-test, id-deċiżjoni, opinjoni, rakkomandazzjoni jew rapport jiġu ffirmati mill-President u awtentikati mis-Segretarji.
         4.   L-atti tas-Sottokumitat SPS jiġu intitolati “Deċiżjoni”, “Opinjoni”, “Rakkomandazzjoni” jew “Rapport” rispettivament. Kull Deċiżjoni tidħol fis-seħħ fid-data tal-adozzjoni tagħha sakemm id-Deċiżjoni ma tipprovdix mod ieħor.
         5.   Id-deċiżjonijiet, opinjonijiet, rakkomandazzjonijiet u rapporti jiġu ċċirkolati lill-Partijiet.
         6.   Kull Parti tista' tiddeċiedi dwar il-pubblikazzjoni tad-deċiżjonijiet, opinjonijiet u rakkomandazzjonijiet tas-Sottokumitat SPS fil-pubblikazzjoni uffiċjali rispettiva tagħha.
         Artikolu 12
         Rapporti
         Is-Sottokumitat SPS jippreżenta rapport lill-Kumitat ta' Assoċjazzjoni fil-konfigurazzjoni tal-Kummerċ dwar l-attivitajiet tiegħu u dawk tal-gruppi ta' ħidma tekniċi jew il-gruppi ad hoc imwaqqfa mis-Sottokumitat SPS. Ir-rapport jiġi sottomess 25 jum kalendarju qabel il-laqgħa annwali regolari tal-Kumitat ta' Assoċjazzjoni fil-konfigurazzjoni tal-Kummerċ.
         Artikolu 13
         Lingwi
         1.   Il-lingwi ta' ħidma tas-Sottokumitat SPS ikunu l-Ingliż u r-Rumen.
         2.   Sakemm ma jiġix deċiż mod ieħor, is-Sottokumitat SPS jibbaża d-deliberazzjonijiet tiegħu fuq dokumentazzjoni ppreparata f'dawk il-lingwi.
         Artikolu 14
         Spejjeż
         1.   Kull Parti tieħu ħsieb l-ispejjeż li ġġarrab bħala riżultat tal-parteċipazzjoni fil-laqgħat tas-Sottokumitat SPS, kemm fir-rigward tal-impjegati, l-ivvjaġġar u n-nefqa tal-għajxien u fir-rigward tan-nefqa tal-posta u tat-telekomunikazzjonijiet.
         2.   In-nefqa marbuta mal-organizzazzjoni tal-laqgħat u mar-riproduzzjoni tad-dokumenti għandha titħallas mill-Parti li tkun qed tospita l-laqgħa.
         3.   In-nefqa li għandha x'taqsam ma' servizzi ta' interpretazzjoni fil-laqgħat, u t-traduzzjoni ta' dokumenti għal jew mill-Ingliż u r-Rumen kif imsemmi fl-Artikolu 13(1) titħallas mill-Parti li tkun qed tospita l-laqgħa.
         Interpretazzjoni u traduzzjoni għal jew minn lingwi oħra jitħallsu direttament mill-Parti li tagħmel it-talba.
         Artikolu 15
         Emenda tar-Regoli ta' Proċedura
         Dawn ir-Regoli ta' Proċedura jistgħu jiġu emendati b'deċiżjoni tas-Sottokumitat SPS skont l-Artikolu 191(5).
         Artikolu 16
         Gruppi ta' ħidma tekniċi u gruppi ad hoc
         1.   Is-Sottokumitat SPS jista' b'deċiżjoni skont l-Artikolu 191(6) tal-Ftehim joħloq jew iħassar, fejn xieraq, gruppi ta' ħidma tekniċi jew gruppi ta' ħidma ad hoc, inklużi gruppi xjentifiċi u gruppi ta' esperti.
         2.   Is-sħubija f'tali gruppi ad hoc m'għandhiex tkun ristretta għar-rappreżentanti tal-Partijiet. Il-Partijiet jiżguraw li l-membri ta' kwalunkwe grupp stabbilit mis-Sottokumitat SPS jirrispettaw kull rekwiżit xieraq ta' kunfidenzjalità.
         3.   Sakemm ma jkunx deċiż mod ieħor mill-Partijiet, il-gruppi maħluqa mis-Sottokumitat SPS jaħdmu taħt l-awtorità tas-Sottokumitat SPS, u jirrappurtaw lilu.
         4.   Il-laqgħat tal-gruppi ta' ħidma jistgħu jsiru skont il-bżonn, personalment jew permezz ta' konferenzi bil-vidjo jew awdjo.
         5.   Is-Segretarjat tas-Sottokumitat SPS jirċievi kopja ta' kull korrispondenza rilevanti, dokumenti u komunikazzjonijiet li jikkonċernaw l-attivitajiet tal-gruppi ta' ħidma.
         6.   Il-gruppi ta' ħidma jkollhom is-setgħa li jagħmlu rakkomandazzjonijiet bil-miktub quddiem is-Sottokumitat SPS. Ir-rakkomandazzjonijiet isiru b'kunsens u kkomunikati lill-President tas-Sottokumitat SPS, li jiċċirkola r-rakkomandazzjonijiet kif previst fl-Artikolu 7.
         7.   Dawn ir-Regoli ta' Proċedura jiġu applikati mutatis mutandis għal kwalunkwe grupp ta' ħidma tekniku jew grupp ta' ħidma ad hoc maħluq mis-Sottokumitat SPS, sakemm ma jkunx previst mod ieħor f'dan l-Artikolu. Ir-referenzi għall-Kumitat ta' Assoċjazzjoni fil-konfigurazzjoni tal-Kummerċ jinftiehmu bħala referenzi għas-Sottokumitat SPS.

      ABBOZZ
      DEĊIŻJONI Nru 1/2015 TAS-SOTTOKUMITAT DOGANALI TAL-UE U R-REPUBBLIKA TAL-MOLDOVA
      ta' … 2015
      li taddotta r-Regoli ta' Proċedura tiegħu
      IS-SOTTOKUMITAT DOGANALI TAL-UE U R-REPUBBLIKA TAL-MOLDOVA,
      Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra (1), (“il-Ftehim”), u b'mod partikolari l-Artikolu 200 tiegħu,
      Billi:

                  (1)

                  Skont l-Artikolu 464 tal-Ftehim, partijiet tal-Ftehim ġew applikati provviżorjament mill-1 ta' Settembru 2014.

                  (2)

                  Skont l-Artikolu 200 tal-Ftehim, is-Sottokumitat Doganali għandu jimmonitorja l-implimentazzjoni u l-amministrazzjoni tal-Kapitolu 5 (Dwana u Faċilitazzjoni tal-Kummerċ) tat-Titolu V (Kummerċ u Kwistjonijiet relatati mal-Kummerċ) ta' dan il-Ftehim.

                  (3)

                  Skont l-Artikolu 200(3)(e) tal-Ftehim, is-Sottokumitat Doganali għandu jadotta r-regoli ta' proċedura tiegħu stess,

            ADOTTA DIN ID-DEĊIŻJONI:
      Artikolu 1
      Ir-Regoli ta' Proċedura tas-Sottokumitat Doganali, kif stabbiliti fl-Anness, huma b'dan adottati.
      Artikolu 2
      Din id-Deċiżjoni tidħol fis-seħħ fid-data tal-adozzjoni tagħha.

         Magħmul fi …, ….

               Għas-Sottokumitat Doganali

               Il-President

         (1)  ĠU L 260, 30.8.2014, p. 4.

         ANNESS

            Regoli ta' Proċedura tas-Sottokumitat Doganali tal-UE u r-Repubblika tal-Moldova

         Artikolu 1
         Dispożizzjonijiet Ġenerali
         1.   Is-Sottokumitat Doganali, stabbilit skont l-Artikolu 200(1) tal-Ftehim ta' Assoċjazzjoni bejn l-Unjoni Ewropea u l-Komunità Ewropea dwar l-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra (“il-Ftehim”) iwettaq il-funzjonijiet tiegħu kif previst fl-Artikoli 200(2) u (3) tal-Ftehim.
         2.   Is-Sottokumitat Doganali jkun kompost minn rappreżentanti tal-Kummissjoni Ewropea u tar-Repubblika tal-Moldova, responsabbli għal kwistjonijiet doganali u dawk relatati mad-dwana.
         3.   Rappreżentant tal-Kummissjoni Ewropea jew tar-Repubblika tal-Moldova li jkun responsabbli għall-kwistjonijiet doganali u dawk relatati mad-dwana jaġixxi bħala President skont l-Artikolu 2.
         4.   Il-Partijiet f'dawn ir-Regoli ta' Proċedura jiġu definiti kif previst fl-Artikolu 461 tal-Ftehim.
         Artikolu 2
         Presidenza
         Il-Partijiet jeżerċitaw il-presidenza tas-Sottokumitat Doganali, fuq bażi ta' alternanza, għal perjodu ta' 12-il xahar. L-ewwel perjodu jibda fid-data tal-ewwel laqgħa tal-Kunsill ta' Assoċjazzjoni u jintemm fil-31 ta' Diċembru tal-istess sena.
         Artikolu 3
         Laqgħat
         1.   Ħlief fejn l-Partijiet jaqblu mod ieħor, is-Sottokumitat Doganali jiltaqa' darba fis-sena jew fuq it-talba ta' waħda mill-Partijiet.
         2.   Kull laqgħa tas-Sottokumitat Doganali titlaqqa' mill-President tiegħu f'post u f'data li l-Partijiet jaqblu dwarhom. L-avviż li jsejjaħ il-laqgħa jinħareġ mis-Segretarjat tas-Sottokumitat Doganali mhux aktar tard minn 28 jum kalendarju qabel il-bidu tal-laqgħa sakemm il-Partijiet ma jiftehmux mod ieħor.
         3.   Il-laqgħat tas-Sottokumitat Doganali jistgħu jsiru permezz ta' kwalunkwe mezz teknoloġiku maqbul bħalma huma l-konferenzi bil-vidjo jew awdjo.
         4.   Is-Sottokumitat Doganali jista' wkoll jindirizza kwalunkwe kwistjoni mingħajr ma jiltaqa', permezz ta' korrispondenza.
         Artikolu 4
         Delegazzjonijiet
         Qabel kull laqgħa, il-Partijiet jiġu infurmati, mis-Segretarjat tas-Sottokumitat Doganali, bil-kompożizzjoni prevista tad-delegazzjoni ta' kull Parti li tkun ser tattendi l-laqgħa.
         Artikolu 5
         Segretarjat
         1.   Uffiċjal tal-Kummissjoni Ewropea u uffiċjal tar-Repubblika tal-Moldova li jkunu responsabbli għall-affarijiet doganali u kwistjonijiet relatati ma' affarijiet doganali jaġixxu b'mod konġunt bħala Segretarji tas-Sottokumitat Doganali u jwettqu kompiti segretarjali b'mod konġunt, fi spirtu ta' fiduċja reċiproka u kooperazzjoni.
         2.   Is-Segretarjat tal-Kumitat ta' Assoċjazzjoni fil-konfigurazzjoni tal-Kummerċ, kif stabbilit fl-Artikolu 438(4) tal-Ftehim (“Kumitat ta' Assoċjazzjoni fil-konfigurazzjoni tal-Kummerċ”), ikun infurmat bi kwalunkwe deċiżjonijiet, opinjonijiet, rakkomandazzjonijiet, rapporti u azzjonijiet oħra maqbula tas-Sottokumitat Doganali.
         Artikolu 6
         Korrispondenza
         1.   Korrispondenza indirizzata lis-Sottokumitat Doganali tintbagħat lis-Segretarju ta' waħda mill-Partijiet, li min-naħa tiegħu jgħarraf lis-Segretarju l-ieħor.
         2.   Is-Segretarjat tas-Sottokumitat Doganali jiżgura li l-korrispondenza indirizzata lis-Sottokumitat Doganali tingħata lill-President tas-Sottokumitat Doganali u tiġi ċċirkolata, fejn xieraq, bħala dokumenti msemmija fl-Artikolu 7.
         3.   Korrispondenza mill-President tintbagħat lill-Partijiet mis-Segretarjat f'isem il-President. Din il-korrispondenza tiġi ċċirkolata, fejn xieraq, kif previst fl-Artikolu 7.
         Artikolu 7
         Dokumenti
         1.   Id-dokumenti jiġu ċċirkolati mis-Segretarji tas-Sottokumitat Doganali.
         2.   Parti tittrażmetti d-dokumenti tagħha lis-Segretarju tagħha. Is-Segretarju jittrażmetti dawn id-dokumenti lis-Segretarju tal-Parti l-oħra.
         3.   Is-Segretarju tal-Unjoni jiċċirkola d-dokumenti lir-rappreżentanti rilevanti tal-Unjoni u sistematikament jikkopja lis-Segretarju tar-Repubblika tal-Moldova f'din il-korrispondenza. Is-Segretarju tal-Unjoni jibgħat kopja tad-dokument finali lis-Segretarji tal-Kumitat ta' Assoċjazzjoni fil-konfigurazzjoni tal-Kummerċ.
         4.   Is-Segretarju tar-Repubblika tal-Moldova jiċċirkola d-dokumenti lir-rappreżentanti rilevanti tar-Repubblika tal-Moldova u sistematikament jikkopja lis-Segretarju tal-Unjoni f'din il-korrispondenza. Is-Segretarju tar-Repubblika tal-Moldova jibgħat kopja tad-dokumenti finali lis-Segretarji tal-Kumitat ta' Assoċjazzjoni fil-konfigurazzjoni tal-Kummerċ.
         Artikolu 8
         Kunfidenzjalità
         Sakemm ma jiġix deċiż mod ieħor mill-Partijiet, il-laqgħat tas-Sottokumitat Doganali ma jkunux pubbliċi. Meta Parti tissottometti informazzjoni mmarkata bħala kunfidenzjali lis-Sottokumitat Doganali, il-Parti l-oħra tittratta dik l-informazzjoni bħala tali.
         Artikolu 9
         Aġendi għal-laqgħat
         1.   Titfassal aġenda provviżorja għal kull laqgħa mis-Segretarjat tas-Sottokumitat Doganali abbażi tal-proposti li jsiru mill-Partijiet. L-aġenda provviżorja tinkludi punti li s-Segretarju jkun irċieva talba dwarhom mingħand Parti biex jiddaħħlu fl-aġenda, sostnuti minn dokumenti rilevanti, mhux aktar tard minn 21 jum kalendarju qabel id-data tal-laqgħa.
         2.   L-aġenda provviżorja, flimkien mad-dokumenti rilevanti, jiġu ċċirkolati kif previst fl-Artikolu 7 mhux aktar tard minn 15-il jum kalendarju qabel il-bidu tal-laqgħa.
         3.   L-aġenda tiġi adottata mis-Sottokumitat Doganali fil-bidu ta' kull laqgħa. Kull punt minbarra dawk li jidhru fl-aġenda provviżorja jista' jitqiegħed fuq l-aġenda jekk il-Partijiet jaqblu li jsir hekk.
         4.   Il-President tas-Sottokumitat Doganali jista', bil-qbil tal-Parti l-oħra, jistieden rappreżentanti ta' korpi oħra tal-Partijiet jew esperti indipendenti f'qasam fuq bażi ad hoc biex jattendu l-laqgħat tiegħu biex jipprovdu informazzjoni fuq suġġetti speċifiċi. Il-Partijiet jiżguraw li dawk l-osservaturi jew esperti jirrispettaw kull rekwiżit ta' kunfidenzjalità.
         5.   Il-President tas-Sottokumitat Doganali jista' jqassar il-limiti ta' żmien speċifikati fil-paragrafi 1 u 2, b'konsultazzjoni mal-Partijiet, biex jittieħed kont ta' ċirkostanzi speċjali.
         Artikolu 10
         Minuti u konklużjonijiet operattivi
         1.   Abbozzi ta' minuti, inklużi konklużjonijiet operattivi, ta' kull laqgħa jitfasslu mis-Segretarju tas-Sottokumitat Doganali tal-Parti li jkollha l-presidenza tas-Sottokumitat Doganali.
         2.   L-abbozzi tal-minuti, inklużi l-konklużjonijiet operattivi, jiġu ppreżentati lis-Sottokumitat Doganali għall-approvazzjoni. L-abbozzi tal-minuti jiġu approvati fi żmien 28 jum kalendarju wara kull laqgħa tas-Sottokumitat Doganali. Kopja tintbagħat lil kull wieħed mid-destinatarji msemmija fl-Artikolu 7.
         Artikolu 11
         Deċiżjonijiet u rakkomandazzjonijiet
         1.   Is-Sottokumitat Doganali jkollu s-setgħa jadotta arranġamenti, miżuri u deċiżjonijiet prattiċi u rakkomandazzjonijiet kif previst fl-Artikolu 200 tal-Ftehim. Dawk l-arranġamenti, miżuri u deċiżjonijiet prattiċi u rakkomandazzjonijiet jiġu adottati b'kunsens bejn il-Partijiet wara t-tlestija tal-proċeduri interni rispettivi għall-adozzjoni tagħhom. Id-deċiżjonijiet huma vinkolanti għall-Partijiet, li jieħdu l-miżuri xierqa biex jimplimentawhom.
         2.   Kull deċiżjoni jew rakkomandazzjoni tiġi ffirmata mill-President tas-Sottokumitat Doganali u awtentikata mis-Segretarji tas-Sottokumitat Doganali. Mingħajr preġudizzju għall-paragrafu 3, il-President jiffirma dawk id-dokumenti matul il-laqgħa li fiha tiġi adottata d-deċiżjoni jew rakkomandazzjoni rilevanti.
         3.   Is-Sottokumitat Doganali jista' jieħu deċiżjonijiet jew jagħmel rakkomandazzjonijiet bi proċedura bil-miktub, wara t-tlestija tal-proċeduri interni rispettivi għall-adozzjoni tagħhom, jekk il-Partijiet jaqblu li jsir hekk. Il-proċedura bil-miktub tikkonsisti minn skambju ta' noti bejn iż-żewġ Segretarji, li jaġixxu bi qbil mal-Partijiet. Għal dak il-għan, it-test tal-proposta jiġi ċċirkolat skont l-Artikolu 7, b'limitu ta' żmien ta' mhux anqas minn 21 jum kalendarju li fih kull riżerva jew emenda tiġi mgħarrfa. Il-President jista' jqassar dak il-limitu ta' żmien, b'konsultazzjoni mal-Partijiet, biex jittieħed kont ta' ċirkostanzi speċjali. Ladarba jkun hemm qbil dwar it-test, id-deċiżjoni jew ir-rakkomandazzjoni tiġi ffirmata mill-President u awtentikati mis-Segretarji.
         4.   L-atti tas-Sottokumitat Doganali jiġu intitolati “Deċiżjoni” jew “Rakkomandazzjoni” rispettivament. Kull Deċiżjoni tidħol fis-seħħ fid-data tal-adozzjoni tagħha sakemm id-Deċiżjoni ma tipprovdix mod ieħor.
         5.   Id-deċiżjonijiet u r-rakkomandazzjonijiet jiġu ċċirkolati lill-Partijiet.
         6.   Kull Parti tista' tiddeċiedi dwar il-pubblikazzjoni tad-deċiżjonijiet u r-rakkomandazzjonijiet tas-Sottokumitat Doganali fil-pubblikazzjoni uffiċjali rispettiva tagħha.
         Artikolu 12
         Rapporti
         Is-Sottokumitat Doganali jirrapporta lill-Kumitat ta' Assoċjazzjoni fil-konfigurazzjoni tal-Kummerċ f'kull laqgħa annwali regolari tal-Kumitat ta' Assoċjazzjoni fil-konfigurazzjoni tal-Kummerċ.
         Artikolu 13
         Lingwi
         1.   Il-lingwi ta' ħidma tas-Sottokumitat Doganali jkunu l-Ingliż u r-Rumen.
         2.   Sakemm ma jiġix deċiż mod ieħor, is-Sottokumitat Doganali jibbaża d-deliberazzjonijiet tiegħu fuq dokumentazzjoni ppreparata f'dawk il-lingwi.
         Artikolu 14
         Spejjeż
         1.   Kull Parti tieħu ħsieb l-ispejjeż li ġġarrab bħala riżultat tal-parteċipazzjoni fil-laqgħat tas-Sottokumitat Doganali, kemm fir-rigward tal-impjegati, l-ivvjaġġar u n-nefqa tal-għajxien u fir-rigward tan-nefqa tal-posta u tat-telekomunikazzjonijiet.
         2.   In-nefqa marbuta mal-organizzazzjoni tal-laqgħat u mar-riproduzzjoni tad-dokumenti titħallas mill-Parti li tkun qed tospita l-laqgħa.
         3.   Spejjeż li għandhom x'jaqsmu ma' servizzi ta' interpretazzjoni fil-laqgħat, u t-traduzzjoni ta' dokumenti għal jew mill-Ingliż u r-Rumen kif imsemmi fl-Artikolu 13(1) jitħallsu mill-Parti li tkun qed tospita l-laqgħa.
         Interpretazzjoni u traduzzjoni għal jew minn lingwi oħra jitħallsu direttament mill-Parti li tagħmel it-talba.
         Artikolu 15
         Emenda tar-Regoli ta' Proċedura
         Dawn ir-Regoli ta' Proċedura jistgħu jiġu emendati b'deċiżjoni tas-Sottokumitat Doganali skont l-Artikolu 200(3)(e) tal-Ftehim

      ABBOZZ
      DEĊIŻJONI Nru 1/2015 TAS-SOTTOKUMITAT DWAR L-INDIKAZZJONIJIET ĠEOGRAFIĊI TAL-UE U R-REPUBBLIKA TAL-MOLDOVA
      ta' … 2015
      li tadotta r-Regoli ta' Proċedura tiegħu
      IS-SOTTOKUMITAT DWAR L-INDIKAZZJONIJIET ĠEOGRAFIĊI TAL-UE U R-REPUBBLIKA TAL-MOLDOVA,
      Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra (1), (“il-Ftehim”), u b'mod partikolari l-Artikolu 306 tiegħu,
      Billi:

                  (1)

                  Skont l-Artikolu 464 tal-Ftehim, partijiet tal-Ftehim ġew applikati provviżorjament mill-1 ta' Settembru 2014.

                  (2)

                  Skont l-Artikolu 306 tal-Ftehim, is-Sottokumitat dwar l-Indikazzjonijiet Ġeografiċi (“is-Sottokumitat IĠ”) għandu jimmonitorja l-iżvilupp tal-Ftehim fil-qasam tal-indikazzjonijiet ġeografiċi u għandu jservi bħala forum għal kooperazzjoni u djalogu dwar l-indikazzjonijiet ġeografiċi.

                  (3)

                  Skont l-Artikolu 306(3) tal-Ftehim, is-Sottokumitat IĠ għandu jiddetermina r-regoli ta ' proċedura tiegħu stess,

            ADOTTA DIN ID-DEĊIŻJONI:
      Artikolu 1
      Ir-Regoli ta' Proċedura tas-Sottokumitat IĠ, kif stabbiliti fl-Anness, huma b'dan adottati.
      Artikolu 2
      Din id-Deċiżjoni tidħol fis-seħħ fid-data tal-adozzjoni tagħha.

         Magħmul fi …,

               Għas-Sottokumitat IĠ

               Il-President

         (1)  ĠU L 260, 30.8.2014, p. 4.

         ANNESS

            Regoli ta' Proċedura tas-Sottokumitat dwar l-Indikazzjonijiet Ġeografiċi bejn l-UE u r-Repubblika tal-Moldova

         Artikolu 1
         Dispożizzjonijiet Ġenerali
         1.   Is-Sottokumitat dwar l-Indikazzjonijiet Ġeografiċi (“is-Sottokumitat IĠ”), stabbilit skont l-Artikolu 191(306) tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra (“il-Ftehim”) jassisti l-Kumitat ta' Assoċjazzjoni fil-konfigurazzjoni tal-Kummerċ, kif stipulat fl-Artikolu 438(4) tal-Ftehim (“il-Kumitat ta' Assoċjazzjoni fil-konfigurazzjoni tal-Kummerċ”) fit-twettiq ta' dmirijietu.
         2.   Is-Sottokumitat IĠ iwettaq il-funzjonijiet tiegħu stabbiliti fl-Artikolu 306 tal-Ftehim.
         3.   Is-Sottokumitat IĠ ikun kompost minn rappreżentanti tal-Kummissjoni Ewropea u tar-Repubblika tal-Moldova, li jkun responsabbli għal kwistjonijiet relatati ma' indikazzjonijiet ġeografiċi.
         4.   Il-Partijiet jaħtru Kap tad-Delegazzjoni kull wieħed, li jkun il-persuna ta' kuntatt rigward il-materji kollha marbutin mas-Sottokumitat IĠ.
         5.   Il-Kapijiet ta' Delegazzjoni jaġixxu bħala President tas-Sottokumitat IĠ skont l-Artikolu 2.
         6.   Kull Kap tad-Delegazzjoni jista' jiddelega l-funzjonijiet kollha tiegħu ta' Kap tad-Delegazzjoni jew xi wħud minnhom lil deputat innominat, u f'dan il-każ kwalunkwe referenza li ssir wara għall-Kap tad-Delegazzjoni tkun tapplika bl-istess mod għad-deputat innominat.
         7.   Il-Partijiet f'dawn ir-Regoli ta' Proċedura jiġu definiti kif previst fl-Artikolu 461 tal-Ftehim.
         Artikolu 2
         Presidenza
         Il-Partijiet jeżerċitaw il-presidenza tas-Sottokumitat IĠ, fuq bażi ta' alternanza, għal perjodu ta' 12-il xahar. L-ewwel perjodu jibda fid-data tal-ewwel laqgħa tal-Kunsill ta' Assoċjazzjoni u jintemm fil-31 ta' Diċembru tal-istess sena.
         Artikolu 3
         Laqgħat
         1.   Ħlief fejn il-Partijiet jaqblu mod ieħor, is-Sottokumitat IĠ jiltaqa' fuq it-talba ta' waħda mill-Partijiet, fl-Unjoni u fir-Repubblika tal-Moldova fuq bażi ta' alternanza, u f'kull każ mhux aktar tard minn 90 jum kalendarju wara t-talba.
         2.   Kull laqgħa tas-Sottokumitat IĠ titlaqqa' mill-President tiegħu f'post u f'data li l-Partijiet jaqblu dwarhom. L-avviż li jsejjaħ il-laqgħa jinħareġ mill-President tas-Sottokumitat IĠ mhux aktar tard minn 28 jum kalendarju qabel il-bidu tal-laqgħa sakemm il-Partijiet ma jiftehmux mod ieħor.
         3.   Kull fejn possibbli, il-laqgħa regolari tas-Sottokumitat IĠ tissejjaħ fi żmien xieraq qabel il-laqgħa regolari tal-Kumitat ta ' Assoċjazzjoni fil-konfigurazzjoni tal-Kummerċ.
         4.   B'eċċezzjoni, il-laqgħat tas-Sottokumitat IĠ jistgħu jsiru permezz ta' kwalunkwe mezz teknoloġiku l-Partijiet jaqblu dwaru, inkluża l-vidjokonferenza.
         Artikolu 4
         Delegazzjonijiet
         Qabel kull laqgħa, il-Partijiet jiġu infurmati, mis-Segretarjat tas-Sottokumitat IĠ, bil-kompożizzjoni prevista tad-delegazzjoni ta' kull Parti li tkun ser tattendi l-laqgħa.
         Artikolu 5
         Segretarjat
         1.   Uffiċjal tal-Kummissjoni Ewropea u uffiċjal tar-Repubblika tal-Moldova jaġixxu b'mod konġunt bħala Segretarji tas-Sottokumitat IĠ, kif maħtura mill-Kapijiet ta' Delegazzjoni, u jwettqu kompiti segretarjali b'mod konġunt, fi spirtu ta' fiduċja reċiproka u kooperazzjoni.
         2.   Is-Segretarjat tal-Kumitat ta' Assoċjazzjoni fil-konfigurazzjoni tal-Kummerċ ikun infurmat bi kwalunkwe deċiżjonijiet, rapporti u azzjonijiet oħra maqbula tas-Sottokumitat IĠ.
         Artikolu 6
         Korrispondenza
         1.   Korrispondenza indirizzata lis-Sottokumitat IĠ tintbagħat lis-Segretarju ta' waħda mill-Partijiet, li min-naħa tiegħu jgħarraf lis-Segretarju l-ieħor.
         2.   Is-Segretarjat tas-Sottokumitat IĠ jiżgura li l-korrispondenza indirizzata lis-Sottokumitat IĠ tingħata lill-President tas-Sottokumitat IĠ u tiġi ċċirkolata, fejn xieraq, bħala dokumenti msemmija fl-Artikolu 7.
         3.   Korrispondenza mill-President tintbagħat lill-Partijiet mis-Segretarjat f'isem il-President. Din il-korrispondenza tiġi ċċirkolata, fejn xieraq, kif previst fl-Artikolu 7.
         Artikolu 7
         Dokumenti
         1.   Id-dokumenti jiġu ċċirkolati mis-Segretarji tas-Sottokumitat IĠ.
         2.   Parti tittrażmetti d-dokumenti tagħha lis-Segretarju tagħha. Is-Segretarju jittrażmetti dawn id-dokumenti lis-Segretarju tal-Parti l-oħra.
         3.   Is-Segretarju tal-Unjoni jiċċirkola d-dokumenti lir-rappreżentanti rilevanti tal-Unjoni u sistematikament jikkopja lis-Segretarju tar-Repubblika tal-Moldova u s-Segretarji tal-Kumitat ta' Assoċjazzjoni fil-konfigurazzjoni tal-Kummerċ f'din il-korrispondenza.
         4.   Is-Segretarju tar-Repubblika tal-Moldova jiċċirkola d-dokumenti lir-rappreżentanti rilevanti tar-Repubblika tal-Moldova u sistematikament jikkopja lis-Segretarju tal-Unjoni u s-Segretarji tal-Kumitat ta' Assoċjazzjoni fil-konfigurazzjoni tal-Kummerċ f'din il-korrispondenza.
         Artikolu 8
         Kunfidenzjalità
         Sakemm ma jiġix deċiż mod ieħor mill-Partijiet, il-laqgħat tas-Sottokumitat IĠ ma jkunux pubbliċi. Meta Parti tissottometti informazzjoni mmarkata bħala kunfidenzjali lis-Sottokumitat IĠ, il-Parti l-oħra tittratta dik l-informazzjoni bħala tali.
         Artikolu 9
         Aġendi għal-laqgħat
         1.   Titfassal aġenda provviżorja għal kull laqgħa kif ukoll abbozz tal-konklużjonijiet operattivi kif previst fl-Artikolu 10 hawn taħt mis-Segretarjat tas-Sottokumitat IĠ abbażi tal-proposti li jsiru mill-Partijiet. L-aġenda provviżorja tinkludi punti li s-Segretarju ikun irċieva talba dwarhom mingħand Parti biex jiddaħħlu fl-aġenda, sostnuti minn dokumenti rilevanti, mhux aktar tard minn 21 jum kalendarju qabel id-data tal-laqgħa.
         2.   L-aġenda provviżorja, flimkien mad-dokumenti rilevanti, jiġu ċċirkolati kif previst fl-Artikolu 7 mhux aktar tard minn 15-il jum kalendarju qabel il-bidu tal-laqgħa.
         3.   L-aġenda tiġi adottata mill-President u mill-Kap tad-Delegazzjoni l-ieħor fil-bidu ta' kull laqgħa. Kull punt minbarra dawk li jidhru fl-aġenda provviżorja jista' jitqiegħed fuq l-aġenda jekk il-Partijiet jaqblu li jsir hekk.
         4.   Il-President tas-Sottokumitat IĠ jista', bil-qbil tal-Parti l-oħra, jistieden rappreżentanti ta' korpi oħra tal-Partijiet jew esperti indipendenti f'qasam fuq bażi ad hoc biex jattendu l-laqgħat tiegħu biex jipprovdu informazzjoni fuq suġġetti speċifiċi. Il-Partijiet jiżguraw li dawk l-osservaturi jew esperti jirrispettaw kull rekwiżit ta' kunfidenzjalità.
         5.   Il-President tas-Sottokumitat IĠ jista'jqassar il-limiti ta' żmien speċifikati fil-paragrafi 1 u 2, b'konsultazzjoni mal-Partijiet, biex jittieħed kont ta' ċirkostanzi speċjali.
         Artikolu 10
         Minuti u konklużjonijiet operattivi
         1.   Jitħejja abbozz tal-minuti ta' kull laqgħa b'mod konġunt mis-Segretarji tas-Sottokumitat IĠ.
         2.   Bħala regola ġenerali, il-minuti jindikaw fir-rigward ta' kull punt fuq l-aġenda:

                     (a)

                     lista tal-parteċipanti fil-laqgħa, lista tal-uffiċjali li jakkumpanjawhom u lista ta' osservaturi jew esperti li attendew l-laqgħa;

                     (b)

                     dokumentazzjoni ppreżentata lis-Sottokumitat IĠ;

                     (c)

                     dikjarazzjonijiet li s-Sottokumitat IĠ ikun talab li jiddaħħlu fil-minuti; u

                     (d)

                     konklużjonijiet operattivi tal-laqgħa, jekk neċessarju, kif previst fil-paragrafu 4.

               3.   L-abbozz tal-minuti jiġi ppreżentat lis-Sottokumitat IĠ għall-approvazzjoni. Dawn jiġu approvati fi żmien 28 jum kalendarju wara kull laqgħa tas-Sottokumitat IĠ. Kopja tintbagħat lil kull wieħed mid-destinatarji msemmija fl-Artikolu 7.
         4.   Abbozz tal-konklużjonijiet operattivi ta ' kull laqgħa jitfassal mis-Segretarju tas-Sottokumitat IĠ tal-Parti li jkollha l-presidenza tas-Sottokumitat IĠ, u jiġi ċċirkolat lill-Partijiet flimkien mal-aġenda, mhux aktar tard minn 15-il jum kalendarju qabel il-bidu tal-laqgħa. Dak l-abbozz jiġi aġġornat matul il-laqgħa sabiex fi tmiem il-laqgħa, sakemm il-Partijiet ma jaqblux mod ieħor, is-Sottokumitat IĠ jadotta l-konklużjonijiet operazzjonali, li jirriflettu l-azzjonijiet ta' segwitu li l-partijiet jaqblu dwarhom. Ladarba jkunu miftiehma, il-konklużjonijiet operattivi jiġu mehmuża mal-minuti u l-implimentazzjoni tagħhom tiġi eżaminata matul laqgħa sussegwenti tas-Sottokumitat IĠ. Għal dak il-għan is-Sottokumitat IĠ jadotta mudell, li jippermetti li kull azzjoni tiġi traċċata skont skadenza speċifika.
         Artikolu 11
         Deċiżjonijiet
         1.   Is-Sottokumitat IĠ ikollu s-setgħa li jadotta deċiżjonijiet fil-każijiet kif previst fl-Artikolu 306(4) tal-Ftehim. Dawk id-deċiżjonijiet jiġu adottati b'kunsens bejn il-Partijiet wara t-tlestija tal-proċeduri interni rispettivi għall-adozzjoni tagħhom. Dawn huma vinkolanti għall-Partijiet, li jieħdu l-miżuri xierqa biex jimplimentawhom.
         2.   Kull deċiżjoni tiġi ffirmata mill-President tas-Sottokumitat IĠ u awtentikata mis-Segretarji tas-Sottokumitat IĠ. Mingħajr preġudizzju għall-paragrafu 4, il-President jiffirma dawk id-dokumenti matul il-laqgħa li fiha tiġi adottata d-deċiżjoni rilevanti.
         3.   Is-Sottokumitat IĠ jista' jieħu deċiżjonijiet jew jagħmel rakkomandazzjonijiet bi proċedura bil-miktub, wara t-tlestija tal-proċeduri interni rispettivi għall-adozzjoni tagħhom, jekk il-Partijiet jaqblu li jsir hekk. Il-proċedura bil-miktub tikkonsisti minn skambju ta' noti bejn is-Segretarji, li jaġixxu bi qbil mal-Partijiet. Għal dak il-għan, it-test tal-proposta jiġi ċċirkolat skont l-Artikolu 7, b'limitu ta' żmien ta' mhux anqas minn 21 jum kalendarju li fih kull riżerva jew emenda għandha tiġi mgħarrfa. Il-President jista' jqassar dak il-limitu ta' żmien, b'konsultazzjoni mal-Partijiet, biex jittieħed kont ta' ċirkostanzi speċjali. Ladarba jkun hemm qbil dwar it-test, id-deċiżjoni jew ir-rapport jiġu ffirmati mill-President u awtentikati mis-Segretarji.
         4.   L-atti tas-Sottokumitat IĠ jiġu intitolati “Deċiżjoni” jew “Rapport” rispettivament. Kull Deċiżjoni tidħol fis-seħħ fid-data tal-adozzjoni tagħha sakemm id-Deċiżjoni ma tipprovdix mod ieħor.
         5.   Id-deċiżjonijiet jiġu ċċirkolati lill-Partijiet.
         6.   Kull Parti tista' tiddeċiedi dwar il-pubblikazzjoni tad-deċiżjonijiet tas-Sottokumitat IĠ fil-pubblikazzjoni uffiċjali rispettiva tagħha.
         Artikolu 12
         Rapporti
         Is-Sottokumitat IĠ jirrapporta lill-Kumitat ta' Assoċjazzjoni fil-konfigurazzjoni tal-Kummerċ fuq l-attivitajiet tiegħu f'kull laqgħa regolari ta' dawn tal-aħħar.
         Artikolu 13
         Lingwi
         1.   Il-lingwi ta' ħidma tas-Sottokumitat IĠ ikunu l-Ingliż u r-Rumen.
         2.   Sakemm ma jiġix deċiż mod ieħor, is-Sottokumitat IĠ jibbaża d-deliberazzjonijiet tiegħu fuq dokumentazzjoni ppreparata f'dawk il-lingwi.
         Artikolu 14
         Spejjeż
         1.   Kull Parti tieħu ħsieb l-ispejjeż li ġġarrab bħala riżultat tal-parteċipazzjoni fil-laqgħat tas-Sottokumitat IĠ, kemm fir-rigward tal-impjegati, l-ivvjaġġar u n-nefqa tal-għajxien u fir-rigward tan-nefqa tal-posta u tat-telekomunikazzjonijiet.
         2.   In-nefqa marbuta mal-organizzazzjoni tal-laqgħat u mar-riproduzzjoni tad-dokumenti titħallas mill-Parti li tkun qed tospita l-laqgħa.
         3.   Spejjeż li għandhom x'jaqsmu ma' servizzi ta' interpretazzjoni fil-laqgħat, u t-traduzzjoni ta' dokumenti għal jew mill-Ingliż u r-Rumen kif imsemmi fl-Artikolu 13(1) jitħallsu mill-Parti li tkun qed tospita l-laqgħa.
         Interpretazzjoni u traduzzjoni għal jew minn lingwi oħra jitħallsu direttament mill-Parti li tagħmel it-talba.
         Artikolu 15
         Emenda tar-Regoli ta' Proċedura
         Dawn ir-Regoli ta' Proċedura jistgħu jiġu emendati b'deċiżjoni tas-Sottokumitat IĠ skont l-Artikolu 306(3) tal-Ftehim.


title: Deċiżjoni tal-Kunsill tas-26 ta' April 2004 dwar il-konklużjoni tal-Ftehim fil-forma ta' Skambju ta' Ittri bejn il-Komunità Ewropea u, min-naħa l-waħda, l-Barbados, il-Beliże, ir-Repubblika tal-Kongo, il-Fiġi, ir-Repubblika Kôperattiva tal-Gujana, ir-Repubblika tal-Kosta ta' l-Ivorju, il-Ġamakja, ir-Repubblika tal-Kenja, ir-Repubblika tal-Madagaskar, ir-Repubblika tal-Malawi, ir-Repubblika tal-Mawrizju, ir-Repubblika tas-Surinam, San Kristofru u Nevis, ir-Renju tas-Sważiland, ir-Renju Unit tat-Tanzanija, ir-Repubblika ta' Trinidad u Tobago, ir-Repubblika ta' l-Uganda, ir-Repubblika taz-Zambja u r-Repubblika taż-Żimbabwe, u, min-naħa l-oħra, r-Repubblika ta' l-Indja dwar il-prezzijiet garantiti għaz-zokkor tal-kannamieli għall-perjodu ta' kunsinna 2003/2004 u 2004/2005 (2004/910/KE)

text:
               31.12.2004

               MT

               Il-Gurnal Ufficjal ta' l-Unjoni Ewropea

               L 391/1

         DEĊIŻJONI TAL-KUNSILL
   tas-26 ta' April 2004
   dwar il-konklużjoni tal-Ftehim fil-forma ta' Skambju ta' Ittri bejn il-Komunità Ewropea u, min-naħa l-waħda, l-Barbados, il-Beliże, ir-Repubblika tal-Kongo, il-Fiġi, ir-Repubblika Kôperattiva tal-Gujana, ir-Repubblika tal-Kosta ta' l-Ivorju, il-Ġamakja, ir-Repubblika tal-Kenja, ir-Repubblika tal-Madagaskar, ir-Repubblika tal-Malawi, ir-Repubblika tal-Mawrizju, ir-Repubblika tas-Surinam, San Kristofru u Nevis, ir-Renju tas-Sważiland, ir-Renju Unit tat-Tanzanija, ir-Repubblika ta' Trinidad u Tobago, ir-Repubblika ta' l-Uganda, ir-Repubblika taz-Zambja u r-Repubblika taż-Żimbabwe, u, min-naħa l-oħra, r-Repubblika ta' l-Indja dwar il-prezzijiet garantiti għaz-zokkor tal-kannamieli għall-perjodu ta' kunsinna 2003/2004 u 2004/2005
   (2004/910/KE)
   Il-verżjoni bil-Malti ta' dan l-att ser tiġi ppubblikata fl-edizzjoni speċjali tal-Ġurnal Uffiċjali ta' l-Unjoni Ewropea li tkun tinkludi l-atti ta' l-istituzzjonijiet u tal-Bank Ċentrali Ewropew adottati qabel l-1 ta' Mejju 2004. Il-volumi ta' din l-edizzjoni sejrin joħorġu progressivament bejn l-1 ta' Mejju u l-aħħar tas-sena 2004.


title: 2014/887/UE: Deċiżjoni tal-Kunsill tal- 4 ta' Diċembru 2014 dwar l-approvazzjoni, f'isem l-Unjoni Ewropea, tal-Konvenzjoni tal-Aja tat- 30 ta' Ġunju 2005 dwar Ftehimiet dwar l-Għażla tal-Forum

text:
               10.12.2014

               MT

               Il-Ġurnal Uffiċjali tal-Unjoni Ewropea

               L 353/5

         DEĊIŻJONI TAL-KUNSILL
   tal-4 ta' Diċembru 2014
   dwar l-approvazzjoni, f'isem l-Unjoni Ewropea, tal-Konvenzjoni tal-Aja tat-30 ta' Ġunju 2005 dwar Ftehimiet dwar l-Għażla tal-Forum

      (2014/887/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 81(2), flimkien mal-punt (a) tat-tieni subparagrafu tal-Artikolu 218(6) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               L-Unjoni Ewropea qed taħdem għall-istabbiliment ta' żona ġudizzjarja komuni bbażata fuq il-prinċipju tar-rikonoxximent reċiproku ta' deċiżjonijiet ġudizzjarji.

               (2)

               Il-Konvenzjoni dwar Ftehimiet dwar l-Għażla tal-Forum konkluża fit-30 ta' Ġunju 2005 taħt il-patroċinju tal-Konferenza tal-Aja dwar id-Dritt Internazzjonali Privat (“il-Konvenzjoni”) tagħmel kontribut siewi biex tipprowmovi l-awtonomija tal-partijiet fi transazzjonijiet kummerċjali internazzjonali u biex iżżid il-prevedibilità ta' soluzzjonijiet ġudizzjarji fi transazzjonijiet bħal dawn. B'mod partikolari, il-Konvenzjoni tiżgura ċ-ċertezza legali meħtieġa għall-partijiet li l-għażla tagħhom tal-qorti ser tiġi rispettata u li sentenza mogħtija mill-qorti magħżula ser ikollha l-kapaċità ta' rikonoxximent u eżekuzzjoni f'kawżi internazzjonali.

               (3)

               L-Artikolu 29 tal-Konvenzjoni jippermetti li l-Organizzazzjonijiet Reġjonali għall-Integrazzjoni Ekonomika bħall-Unjoni Ewropea jiffirmaw, jaċċettaw, japprovaw jew jaderixxu mal-Konvenzjoni. L-Unjoni ffirmat il-Konvenzjoni fl-1 ta' April 2009, b'dan soġġett għall-konklużjoni tagħha f'data aktar tard, f'konformità mad-Deċiżjoni tal-Kunsill 2009/397/KE (1).

               (4)

               Il-Konvenzjoni taffettwa l-leġislazzjoni sekondarja tal-Unjoni relatata mal-ġurisdizzjoni bbażata fuq l-għażla tal-partijiet u mar-rikonoxximent u l-eżekuzzjoni tas-sentenzi li jingħataw, b'mod partikolari r-Regolament tal-Kunsill (KE) Nru 44/2001 (2), li għandu jiġi sostitwit fl-10 ta' Jannar 2015 bir-Regolament (UE) Nru 1215/2012 tal-Parlament Ewropew u tal-Kunsill (3).

               (5)

               Bl-adozzjoni tar-Regolament (UE) Nru 1215/2012 l-Unjoni wittiet it-triq għall-approvazzjoni tal-Konvenzjoni, f'isem l-Unjoni, billi żgurat koerenza bejn ir-regoli tal-Unjoni dwar l-għażla tal-forum f'materji ċivili u kummerċjali u r-regoli tal-Konvenzjoni.

               (6)

               Mal-iffirmar tal-Konvenzjoni, l-Unjoni ddikjarat taħt l-Artikolu 30 tal-Konvenzjoni li għandha kompetenza fuq il-materji kollha regolati mill-Konvenzjoni. Għaldaqstant, l-Istati Membri għandhom ikunu marbuta bil-Konvenzjoni b'riżultat tal-approvazzjoni tagħha mill-Unjoni.

               (7)

               Meta tapprova l-Konvenzjoni, l-Unjoni għandha wkoll tagħmel id-dikjarazzjoni, permessa taħt l-Artikolu 21, li teskludi mill-ambitu tal-Konvenzjoni l-kuntratti ta' assigurazzjoni inġenerali, b'dan soġġett għal xi eċċezzjonijiet definiti tajjeb. L-għan tad-dikjarazzjoni huwa li jiġu preservati r-regoli ta' ġurisdizzjoni protettivi disponibbli għad-detentur ta' polza, il-parti assigurata jew benefiċjarju f'materji relatati ma' assigurazzjoni taħt ir-Regolament (KE) Nru 44/2001. L-esklużjoni għandha tkun limitata għal dak li jkun meħtieġ biex jitħarsu l-interessi tal-partijiet l-aktar dgħajfa f'kuntratti tal-assigurazzjoni. Għalhekk m'għandhiex tkopri kuntratti ta' riassigurazzjoni u lanqas kuntratti relatati ma' riskji kbar. L-Unjoni għandha, fl-istess ħin, tagħmel dikjarazzjoni unilaterali li tindika li hija tista', fi stadju aktar tard fid-dawl tal-esperjenza miksuba fl-applikazzjoni tal-Konvenzjoni, tivvaluta mill-ġdid il-ħtieġa li tinżamm id-dikjarazzjoni tagħha taħt l-Artikolu 21.

               (8)

               Ir-Renju Unit u l-Irlanda huma marbutin bir-Regolament (KE) Nru 44/2001 u għalhekk qegħdin jieħdu sehem fl-adozzjoni u l-applikazzjoni ta' din id-Deċiżjoni.

               (9)

               F'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qed tipparteċipa fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   Il-Konvenzjoni tal-Aja tat-30 ta' Ġunju 2005 dwar il-Ftehimiet dwar l-Għażla tal-Forum (“il-Konvenzjoni”) hija b'dan approvata f'isem l-Unjoni Ewropea. (4)

   Artikolu 2
   Il-President tal-Kunsill huwa b'dan awtorizzat jaħtar il-persuna jew persuni mogħtija s-setgħa li jiddepożitaw, f'isem l-Unjoni, l-istrument tal-approvazzjoni previst fl-Artikolu 27(4) tal-Konvenzjoni.
   Id-depożitu tal-istrument ta' approvazzjoni msemmi fl-ewwel subparagrafu għandu jseħħ fi żmien xahar mill-5 ta' Ġunju 2015. (5)

   Artikolu 3
   1.   Meta tiddepożita l-istrument tal-approvazzjoni previst fl-Artikolu 27(4) tal-Konvenzjoni, l-Unjoni għandha, f'konformità mal-Artikolu 21 tal-Konvenzjoni, tagħmel dikjarazzjoni dwar il-kuntratti tal-assigurazzjoni.
   It-test ta' dik id-dikjarazzjoni hu mehmuż bħala l-Anness I għal din id-Deċiżjoni.
   2.   Meta tiddepożita l-istrument ta' approvazzjoni previst fl-Artikolu 27(4) tal-Konvenzjoni, l-Unjoni għandha tagħmel dikjarazzjoni unilaterali.
   It-test ta' dik id-dikjarazzjoni hu mehmuż bħala l-Anness II għal din id-Deċiżjoni.
   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-4 ta' Diċembru 2014.

            Għall-Kunsill

            Il-President

         A. ORLANDO

      (1)  Deċiżjoni tal-Kunsill 2009/397/KE tas-26 ta' Frar 2009 dwar l-iffirmar f'isem il-Komunità Ewropea tal-Konvenzjoni dwar Ftehim dwar l-Għażla tal-Forum (ĠU L 133, 29.5.2009, p. 1).

      (2)  Regolament tal-Kunsill (KE) Nru 44/2001 tat-22 ta' Diċembru 2000 dwar ġurisdizzjoni u r-rikonoxximent u eżekuzzjoni ta' sentenzi f'materji ċivili u kummerċjali (ĠU L 12, 16.1.2001, p. 1).

      (3)  Regolament (UE) Nru 1215/2012 tal-Parlament Ewropew u tal-Kunsill tat-12 ta' Diċembru 2012 dwar il-ġurisdizzjoni u r-rikonoxximent u l-eżekuzzjoni ta' sentenzi fi kwistjonijiet ċivili u kummerċjali (ĠU L 351, 20.12.2012, p. 1).

      (4)  It-test tal-Konvenzjoni ġie ppubblikat fil-ĠU L 133, 29.5.2009, p. 3, flimkien mad-Deċiżjoni dwar l-iffirmar.

      (5)  Id-data tad-dħul fis-seħħ għall-Unjoni tal-Konvenzjoni ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

      ANNESS I
      Dikjarazzjoni mill-Unjoni Ewropea fil-mument tal-approvazzjoni tal-Konvenzjoni tal-Aja tat-30 ta' Ġunju 2005 dwar Ftehimiet dwar l-Għażla tal-Forum (“il-Konvenzjoni”) f'konformità mal-Artikolu 21 tagħha
      L-għan ta' din id-dikjarazzjoni li teskludi ċerti tipi ta' kuntratti ta' assigurazzjoni mill-ambitu tal-Konvenzjoni huwa li jkunu protetti ċerti detenturi ta' polza, partijiet assigurati u benefiċjarji li, taħt id-dritt intern tal-UE, jirċievu protezzjoni speċjali.

                  1.

                  L-Unjoni Ewropea tiddikjara, skont l-Artikolu 21 tal-Konvenzjoni, li mhijiex ser tapplika l-Konvenzjoni għal kuntratti tal-assigurazzjoni, ħlief kif previst fil-paragrafu 2 ta' hawn taħt.

                  2.

                  L-Unjoni Ewropea ser tapplika l-Konvenzjoni għal kuntratti tal-assigurazzjoni fil-każijiet li ġejjin:

                              (a)

                              fejn il-kuntratt ikun kuntratt ta' riassigurazzjoni;

                              (b)

                              fejn il-partijiet ikunu daħlu fil-ftehim dwar l-għażla tal-forum wara li tirriżulta t-tilwima;

                              (c)

                              fejn, mingħajr preġudizzju għall-Artikolu 1(2) tal-Konvenzjoni, il-ftehim dwar l-għażla tal-forum jkun konkluż bejn id-detentur tal-polza u l-assiguratur, li t-tnejn li huma, fil-mument tal-konklużjoni tal-kuntratt tal-assigurazzjoni, jkunu domiċiljati jew ikollhom residenza abitwali fl-istess Stat Kontraenti u li dak il-ftehim ikollu l-effett li jagħti ġurisdizzjoni lill-qrati ta' dak l-Istat anki jekk l-avveniment dannuż kellu jseħħ barra mill-pajjiż, sakemm ftehim bħal dan ma jmurx kontra l-liġi ta' dak l-Istat;

                              (d)

                              fejn il-ftehim dwar l-għażla tal-forum ikun dwar kuntratt ta' assigurazzjoni li jkopri riskju wieħed jew aktar minn dawn li ġejjin meqjusa bħala riskji kbar:

                                          (i)

                                          kwalunkwe telf jew ħsara li jirriżulta minn perikli relatati mal-użu tagħhom għal finijiet kummerċjali, ta', jew biex:

                                                      (a)

                                                      vapuri tal-baħar, installazzjonijiet li jinsabu lil hinn mill-kosta jew fil-baħar miftuħ jew fix-xmajjar, bastimenti tal-kanali u tal-lagi;

                                                      (b)

                                                      inġenji tal-ajru;

                                                      (c)

                                                      materjal ferrovjajru fuq ir-roti;

                                          (ii)

                                          kwalunkwe telf jew ħsara għal merkanzija fi tranżitu jew bagalji minbarra bagalji ta' passiġġieri, irrispettivament mill-forma tat-trasport;

                                          (iii)

                                          kwalunkwe responsabbilità, minbarra dik għal korriment tal-passiġġieri jew telf jew ħsara tal-bagalji tagħhom, li tirriżulta mill-użu jew l-operat ta':

                                                      (a)

                                                      vapuri, installazzjonijiet jew bastimenti kif imsemmija fil-punt (i)(a);

                                                      (b)

                                                      inġenji tal-ajru, sakemm il-liġi tal-Istat Kontraenti li fih dawn l-inġenji tal-ajru jkunu rreġistrati ma tipprojbixxix ftehimiet dwar l-għażla tal-forum rigward l-assigurazzjoni ta' riskji bħal dawn;

                                                      (c)

                                                      materjal ferrovjajru fuq ir-roti;

                                          (iv)

                                          kwalunkwe responsabbiltà, minbarra dik għal korriment tal-passiġġieri jew telf ta' jew ħsara lill-bagalji tagħhom, għal telf jew ħsara kkawżata minn merkanzija fi transitu jew bagalji kif imsemmi fil-punt (ii);

                                          (v)

                                          kwalunkwe telf finanzjarju konness mal-użu jew l-operat tal-vapuri, l-installazzjonijiet, bastimenti, inġenju tal-ajru jew materjal ferrovjarju fuq ir-roti kif imsemmija fil-punt (i), b'mod partikolari t-telf ta' tagħbija jew ta' kiri b'charter;

                                          (vi)

                                          kwalunkwe riskju jew interess konness ma' kwalunkwe wieħed mir-riskji msemmija fil-punti (i) sa (v);

                                          (vii)

                                          kwalunkwe riskju ta' kreditu jew ta' titolu ta' sigurtà meta d-detentur tal-polza jkun impjegat professjonalment f'attività industrijali jew kummerċjali jew f'waħda mill-professjonijiet liberali u r-riskju relatat ma' attività bħal din;

                                          (viii)

                                          kwalunkwe riskju ieħor fejn id-detentur ta' polza jwettaq negozju ta' daqs li jaqbeż il-limiti ta' għall-inqas tnejn minn dawn il-kriterji li ġejjin:

                                                      (a)

                                                      total tal-karta tal-bilanċ ta' EUR 6,2 miljun;

                                                      (b)

                                                      fatturat nett ta' EUR 12,8 miljun;

                                                      (c)

                                                      numru medju ta' 250 impjegat matul is-sena finanzjarja.

      ANNESS II
      Dikjarazzjoni unilaterali mill-Unjoni Ewropea fil-mument tal-approvazzjoni tal-Konvenzjoni tal-Aja tat-30 ta' Ġunju 2005 dwar Ftehimiet dwar l-Għażla tal-Forum (“il-Konvenzjoni”)
      L-Unjoni Ewropea tagħmel id-dikjarazzjoni unilaterali li ġejja:

         “L-Unjoni Ewropea tiddikjara li hija tista', fi stadju aktar tard fid-dawl tal-esperjenza miksuba fl-applikazzjoni tal-Konvenzjoni, teżamina mill-ġdid il-ħtieġa li żżomm id-dikjarazzjoni tagħha skont l-Artikolu 21 tal-Konvenzjoni.”


title: Id-Deċizjoni tal-Kunsill tat-3 ta’ Marzu 1975 dwar il-parteċipazzjoni tal-Komunità fil-Kummissjoni Interim stabbilita a bażi tar-riżoluzzjoni Nru III tal-konvenzjoni ghall-prevenzjoni ta’ tniġġis tal-baħar minn sorsi bbażati fuq l-art.

text:
Avviż Legali Importanti

|

31975D0438

Official Journal L 194 , 25/07/1975 P. 0022 - 0022 Finnish special edition: Chapter 15 Volume 1 P. 0228  Spanish special edition: Chapter 15 Volume 1 P. 0122  Swedish special edition: Chapter 15 Volume 1 P. 0228  Portuguese special edition Chapter 15 Volume 1 P. 0122

		Id-Deċizjoni tal-Kunsilltat-3 ta’ Marzu 1975dwar il-parteċipazzjoni tal-Komunità fil-Kummissjoni Interim stabbilita a bażi tar-riżoluzzjoni Nru III tal-konvenzjoni ghall-prevenzjoni ta’ tniġġis tal-baħar minn sorsi bbażati fuq l-art(75/438/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 235 tiegħu;Wara li kkunsidra l-proposta mill-Kummissjoni;Wara li kkunsidra l-Opinjoni tal-Parlament Ewropew [1];Billi fir-rizoluzzjoni Nru III annessa mal-Att Finali tal-konvenzjoni dwar il-prevenzjoni ta’ tniġġiz tal-baħar minn egħjun bazati fuq l-art tal-21 ta’ Frar 1974, huwa rakkomandat li l-Kummissjoni Interim tkun stabbilita, u ikun fiha rappreżentanti mill-firmatarji tal-Konvenzjoni;Billi bid-Deċiżjoni Nru 75/437/KEE [2] din il-Konvenzjoni ingħalqet f’isem il-Komunità;Billi ir-rapprezentant tal-Komunità fil-Kummissjoni Interim għandu għalhekk jiġi nominat,IDDEĊIEDA KIF ĠEJ:Artikolu UnikuSakemm tidħol fis-seħħ il-Konvenzjoni għall-prevenzjoni ta’ tniġġiż tal-baħar minn sorsi bbażati fuq l-art, il-Kummissjoni għandha tkun awtorizzata li tirrapreżenta il-Komunità fil-grupp ta’ ħidma imsejjaħ "Kummissjoni Interim" stabbilt a bażi tar-riżoluzzjoni Nru III anness mal-Atti Finali tal-Konvenzjoni.Magħmula fi Brussel, it-3 Marzu 1975.F’isem il-KunsillIl-PresidentJ. Keating[1] ĠU C 127, tat-18.10.1974, p. 32.[2] Ara paġna 5 ta’ dan il-Ġurnal Uffiċjali.--------------------------------------------------